hotchpotch/miracl-hf-unified huggingface dataset:
লাহিরু গামাগে
পানাগামুয়া লিহিরু সম্পথ গামাগে (জন্ম: ৫ এপ্রিল, ১৯৮৮) মারাদানা এলাকায় জন্মগ্রহণকারী শ্রীলঙ্কার উদীয়মান ক্রিকেটার। শ্রীলঙ্কা জাতীয় ক্রিকেট দলের অন্যতম সদস্য লাহিরু গামাগে ডানহাতে ব্যাটিংয়ে অভ্যস্ত। ২ নভেম্বর, ২০১৪ তারিখে ভারত ক্রিকেট দলের বিপক্ষে একদিনের আন্তর্জাতিকে অভিষিক্ত হন।
পিতরাজ
পিতরাজ, বা রয়না বা বদ্দিরাজ (), (বৈজ্ঞানিক নাম: "Aphanamixis polystachya") হচ্ছে মেলিয়াসি পরিবারের একটি প্রজাতি। এদের বীজ থেকে তেল হয়।
আলগী দুর্গাপুর ইউনিয়ন
২নং আলগী দুর্গাপুর (উঃ) ইউনিয়ন পরিষদ চাঁদপুর জেলা হাইমচর উপজেলার একটি ইউনিয়ন।
এই ইউনিয়ন পরিষদটি বর্তমান ২নং আলগী দুর্গাপূর উত্তর এবং ৩নং আলগী দুর্গাপুর (দঃ) ইউনিয়ন পরিষদের সমন্বয়ে ১৩টি মৌজা নিয়ে একটি মাত্র ইউনিয়ন ছিল। ১৯৫৯ সালে মৌলিক গনতন্ত্র আদেশ জারীর পর ৭টি মৌজা নিয়া বর্তমান এই ২নং আলগী দুর্গাপুর (উঃ) ইউনিয়নটি গঠিত হয়। বাকি ৬টি মৌজা নিয়ে ৩নং আলগী দূর্গপুর (দঃ) ইউনিয়ন পরিষদ গঠিত হয়।
এই ইউনিয়নে গ্রামের সংখ্যা ৭ টি।জনসংখ্যা ৩০২৮৮ জন (প্রায়) (২০১১ সালের আদম শুমারি অণুযায়ী)
গ্রাম অণুযায়ী জনসংখ্যা২০০১ এর শিক্ষা জরীপ অণুযায়ী শিক্ষার হার ২৩%।
সড়ক এবং নদী পথ। হাইমচর উপজেলা হতে ২নং আলগী দুর্গাপুর ইউনিয়ন পরিষদের দুরাত্ব ২ কি:মি:। * লামচরী লতিফ কবিরাজ বাড়ির গণ কবরস্থান।
এই ইউনিয়নে বেশ কিছু সংগঠন রয়েছে।এছাড়ারাও বিভিন্ন এনজিও সমুহ মাঝে মাঝে বিভিন্ন জনসচেতনতা মূলক কার্যক্রমের অংশ হিসেবে নাটিকা, সঙ্গীতানুষ্ঠান ইত্যাদি প্রচার করা হয়।
পোল্যান্ডবল
পোল্যান্ডবল বা কান্ট্রিবল (ইংরেজি: Polandball) হল ব্যবহারকারী নির্মীত একধরনের ইন্টারনেট মেমে বা কার্টুন চরিত্র, যা সাধারনত কোন দেশ বা আন্তর্জাতিক কূটনীতি সম্পর্কিত বিভিন্ন বিষয় নিয়ে ব্যাঙ্গ করার জন্য ব্যবহার করা হয়। এর মাধ্যমে কোন চরিত্রকে ফুটিয়ে তোলা হয়, পোলিশ পতাকার রং-এ (লাল, সাদা) একটি বল -এর মাঝখানে। এটির প্রথম ব্যবহার শুরু হয় ২০০৯-এর সেপ্টেম্বরের দিকে জার্মান ভাষার ইমেজবোর্ড কমিউনিট ক্রাটচেনের (Krautchan.net) মাধ্যমে।
পোল্যান্ডবল কমিক চরিত্রটি মূলত "ফ্যালকো" নামে একজন ইংরেজ নেটিজেন কার্টচেনের জন্য ২০০৯-এর সেপ্টেম্বরের দিকে তৈরি করেন। অন্যান্য জার্মান ভাষার ইমেজবোর্ডের মত কার্টচেনও ইংরেজি ভাষাভাষী ও ইউরোপের লোক দ্বারা পরিচালিত হয়। যাইহোক এই কার্টোন ভাবনাটি বৈশ্বয়িকভাবে প্রচার পাওয়ার পর থেকে, বিভিন্ন দেশের লোকজন বিভিন্ন ধরনের আন্তর্জাতিক সম্পর্ক ও বিভিন্ন দেশ যেমন, রাশিয়া, অস্ট্রিয়া, ইংল্যান্ড ও মার্কিন যুক্তরাষ্ট্র নিয়ে কান্ট্রিবল তৈরি শুরু করে।
২০০৯ সালের আগস্টের শেষে পোলিশ ইন্টারনেট ব্যবহারকারী ও ড্রবল নামক ইমেজ রাখার ওয়েবসাইটের মধ্যে সাইবার যুদ্ধ শুরু হয়। বিভিন্ন দেশের পতাকা ও অন্যান্য বিষয় নিয়ে ব্যঙ্গকর ইমেজ রাখার জন্য (ব্যবহারকারীদের দ্বারা) ওয়েবসাইটটি বিতর্কিত। পোলিশ ইন্টারনেট ব্যবহারকারীরা সম্মিলিতভাবে ড্রবল ওয়েবসাইটে তাদের নিজেদের লাল -সাদা পতাকা বহনকারী কার্টোন যুক্ত করার পরিকল্পনা করে। অবশেষে তারা লাল ও সাদার মাঝখানে পলিস্কা লেখা পোল্যান্ডবল যুক্ত করতে সমর্থ হয়। এই সাইবার যুদ্ধে "৪কেনও" (4chan) পোলিশ ইন্টারনেট ব্যবহারকারীদের সাথে যুক্ত হয়েছিল।
মজনু শাহ
মজনু শাহ বা ফকির মজনু শাহ বোরহান (মৃত্যু ১৭৮৭) ছিলেন বর্তমান ভারতের অন্তর্গত উত্তর প্রদেশের একজন ফকির বা সুফি সাধু। তিনি ফকির-সন্ন্যাসী বিদ্রোহে সক্রিয়ভাবে অংশগ্রহণ করেন। কিছু পন্ডিতের মতে এই বিদ্রোহ ছিল ভারতের স্বাধীনতা আন্দোলনের প্রথম যুদ্ধের অন্যতম। তিনি তার দল ব্রিটিশ ইস্ট ইন্ডিয়া কোম্পানির বিরুদ্ধে অনেক যুদ্ধে অংশগ্রহণ করেন।
মজনু শাহ মাদারিয়া তরিকার একজন ফকির ছিলেন। সৈয়দ বদিউদ্দিন কুতুবউল শাহ মাদার এই তরিকার প্রতিষ্ঠাতা। কানপুরের নিকট মাকানপুরে শাহ মাদারের মাজারে তার কর্মকাণ্ডের কেন্দ্র ছিল। ১৭৭১ সালের ২৫ ফেব্রুয়ারি দিনাজপুরে লেফটেন্যান্ট ফেলথামের নেতৃত্বাধীন সিপাহীদের সাথে তার প্রথম সংঘর্ষ হয়। এই সংঘর্ষ অসফল ছিল। এরপর তিনি বগুড়ার মহাস্থানগড়ের খানকায় চলে যান। ১৭৭৩ সালের শীতের সময় মজনু শাহ ও তার ফকিরদের দল রাজশাহীতে পুনরায় দেখা দেয়। তারা সন্ন্যাসীদের একটি দলের সাথে যোগ দেয়। ১৭৭৩ সালের ২৩ ডিসেম্বর ব্রিটিশ ইস্ট ইন্ডিয়া কোম্পানির সিপাহীদের চারটি কোম্পানির সাথে তাদের সংঘর্ষ হয়। কোম্পানির সেনাবাহিনী পুনরায় তাদের হামলা প্রতিহত করে।
উধুয়ানালার যুদ্ধ (১৭৬১) ও বক্সারের যুদ্ধে (১৭৬৪) মজনু শাহ বৃহৎ সংখ্যক মুসলিম ফকির ও হিন্দু সন্ন্যাসীকে ব্রিটিশ ইস্ট ইন্ডিয়া কোম্পানির বিরুদ্ধে একত্রিত করেন। ইতিপূর্বে ১৭৫৭ সালে ইস্ট ইন্ডিয়া কোম্পানি বাংলার নবাবের কাছ থেকে ক্ষমতা হস্তগত করে।
দিনাজপুর ও বগুড়া জেলা তার কর্মকাণ্ডের কেন্দ্র ছিল। তিনি জনগণকে স্বাধীনতা, ধর্ম ও ঐক্যের ক্ষেত্রে উৎসাহিত করেন।
১৭৮৬ সালের ২৯ ডিসেম্বর তিনি পাঁচশত সৈন্যসহ বগুড়া জেলা থেকে পূর্বদিকে যাত্রা করার পথে কালেশ্বর নামক স্থানে ইংরেজ বাহিনীর সম্মুখীন হন। এই যুদ্ধে তিনি মারাত্মকভাবে আহত হলে তাঁর অনুচরেরা রাজশাহী ও মালদহ জেলা অতিক্রম করে বিহারের সীমান্তে যায়। মাখনপুর নামে এক পল্লিতে ফকির-সন্ন্যাসী বিদ্রোহের এই নায়কের কর্মময় জীবনের অবসান ঘটে।
তার মৃত্যুর পর তার ভ্রাতুষ্পুত্র মুশা শাহ ফকিরদের নেতৃত্ব দেন এবং মাস্কেট ও রকেটের সাহায্য আক্রমণ পরিচালনা করেন। ১৭৯২ সালে এক লড়াইয়ের সময় তিনি মৃত্যুবরণ করেন।
কার্ল জিগলার
কার্ল জিগলার একজন জার্মান রসায়নবিজ্ঞানী। তিনি পলিমারের উপর কাজের জন্য ১৯৬৩ সালে রসায়নে নোবেল পুরস্কার লাভ করেন। তিনি মুক্ত-মূলক, বহুসদস্য বিশিষ্ট চক্র, জৈবধাতব যৌগসমূহ এবং জিগলার-নাটা প্রভাবক তৈরির জন্যও পরিচিত।
জিগলার ১৮৯৮ সালের ২৬ নভেম্বর জন্মগ্রহণ করেন। তিনি ১৯২০ সালে ইউনিভার্সিটি অব মারবুর্গ থেকে পিএইচডি ডিগ্রি লাভ করেন।
তিনি ১৯২৬ সালে হাইডেলবার্গ বিশ্ববিদ্যালয় এর অধ্যাপক নিযুক্ত হন।
আনোয়ারা (চলচ্চিত্র)
আনোয়ারা ১৯৬৭ সালে মুক্তিপ্রাপ্ত একটি বাংলা চলচ্চিত্র। এ চলচ্চিত্রের চিত্রনাট্য ও পরিচালনা করেছেন জহির রায়হান। ছবিটি নির্মিত হয়েছে সাহিত্যরত্ন মোহাম্মদ নজিবর রহমান এর বাংলা সাহিত্যে "ক্লাসিক" মর্যাদাপ্রাপ্ত উপন্যাস "আনোয়ারা" অবলম্বনে। প্রযোজনা করেছেন ইফতেখারুল আলম। ছবিতে অভিনয় করেন রাজ্জাক, সূচন্দা, বেবী জামান, রুবিনা, রানী সরকার, আমজাদ হোসেন প্রমুখ।প্রখ্যাত সুরকার আলতাফ মাহমুদ এই চলচ্চিত্রের সঙ্গীত পরিচালনা করেন। গানগুলোতে কন্ঠ দেন আঞ্জুমান আরা বেগম, শাহনাজ বেগম, সাবিনা ইয়াসমিন, আব্দুল লতিফ প্রমুখ।
টিম পেইন
টিমোথি ডেভিড পেইন (জন্ম: ৮ ডিসেম্বর, ১৯৮৪) তাসমানিয়ার হোবার্টে জন্মগ্রহণকারী অস্ট্রেলীয় আন্তর্জাতিক ক্রিকেট তারকা। অস্ট্রেলিয়া ক্রিকেট দলের সদস্য হিসেবে তিনি মূলতঃ উইকেট-রক্ষক। ডানহাতে ব্যাটিংয়ে অভ্যস্ত তিনি। ঘরোয়া ক্রিকেটে তাসমানিয়ান টাইগার্স এবং ক্লাব ক্রিকেটে তাসমানিয়া বিশ্ববিদ্যালয় ক্রিকেট ক্লাবে খেলছেন।
অস্ট্রেলিয়া ক্রিকেট একাডেমি থেকে প্রশিক্ষণ শেষে সর্বকনিষ্ঠ খেলোয়াড় হিসেবে তাসমানিয়ার পক্ষে মাত্র ১৬ বছর বয়সে A$১০,০০০ অস্ট্রেলীয় ডলারের বিনিময়ে চুক্তিবদ্ধ হন। ডিসেম্বর, ২০০৩ সালে বাংলাদেশে অনুষ্ঠিত আইসিসি অনূর্ধ্ব-১৯ ক্রিকেট বিশ্বকাপে অস্ট্রেলিয়া দলের অধিনায়ক হিসেবে তাকে মনোনীত করে। উইকেট-রক্ষকের দায়িত্ব থেকে অব্যহতি নিয়ে ৮-খেলায় ২৩.৬৬ গড়ে ১৪২ রান করেন ও ২২.২৮ গড়ে ৭ উইকেট পান। তারপরও অস্ট্রেলিয়া প্লেট চ্যাম্পিয়নশীপের ফাইনালে বাংলাদেশের কাছে পরাজিত হয়। ২০০৫ সালে তাসমানিয়ার পক্ষে প্রথম-শ্রেণীর ক্রিকেট ও একদিনের আন্তর্জাতিক ক্রিকেটে অভিষেক ঘটে তার। এরপর ২০০৫-০৬ মৌসুমে একদিনের খেলায় সেঞ্চুরি করেন। প্রথম-শ্রেণীর ক্রিকেটে ২১৫ রান করেন। রাজ্য দলের প্রথম শেফিল্ড শিল্ড (পূর্বে - পুরা কাপ) বিজয়ে দলের অন্যতম সদস্য ছিলেন। ২০০৭-০৮ মৌসুমে একদিনের জয়ী দলের সদস্য।
২০০৯ মৌসুমে পেইনের একদিনের আন্তর্জাতিকে অভিষেক ঘটে। নিয়মিত উইকেট-কিপার ব্র্যাড হাড্ডিনের পরিবর্তে ইংল্যান্ডের বিপক্ষে তার এই অন্তর্ভুক্তি। সিরিজের ষষ্ঠ খেলায় তিনি তার প্রথম আন্তর্জাতিক সেঞ্চুরি হাঁকান। ২০১০ সালে হাড্ডিনের আঘাতের কারণে ইংল্যান্ডের নিরপেক্ষ মাঠে পাকিস্তানের বিপক্ষে তার টেস্ট অভিষেক ঘটে। কিন্তু তিনি তেমন ভাল করতে পারেননি। চূড়ান্ত দুই টেস্টে অস্ট্রেলিয়া জয়লাভ করলেও ইংল্যান্ড ৩-২ ব্যবধানে সিরিজ জয় করে। এর পরপরই ভারতের বিপক্ষে দুই টেস্টে অংশ নেন। কিন্তু, ২০১০-১১ মৌসুমের অ্যাশেজ সিরিজে হাড্ডিন ফিরে আসায় তিনি স্থানচ্যূত হন। এরপর এপ্রিল, ২০১১ সাল থেকেই অস্ট্রেলিয়া ক্রিকেট দলে নিয়মিত ছিলেন না।
মাহবুব আলম পল্লব
মাহবুব আলম পল্লব বাংলাদেশি অভিনেতা ও পরিচালক। তিনি দক্ষিণ কোরীয় চলচ্চিত্রে সম্পৃক্ত আছেন। তিনি এশিয়া মিডিয়া কালচার ফ্যাক্টরি অ্যান্ড ফ্রিপোর্ট এর পরিচালক । তিনি চলচ্চিত্র প্রযোজক এবং অভিনেতা হিসেবে কোরিয়ান সমাজে অভিবাসীদের প্রতি দৃষ্টিভঙ্গি তুলে ধরেছেন ।
মাহবুব আলম পল্লব ১৯৯৯ সালে বাংলাদেশ থেকে দক্ষিণ কোরিয়াতে অভিবাসী কর্মী হিসেবে যান । তিনি ২০০২ সাল থেকে প্রবাসী শ্রমিকদের জন্য ফিল্ম বানাতে শুরু করেন । ২০০৫ সালে তিনি "Dream of Revenge" নামে একটি শর্ট ফিল্মে অভিনয় করেন । পরে তিনি ২০০৭ সাল থেকে দক্ষিণ কোরিয়ার প্রাথমিক বিদ্যালয়ে আন্তর্জাতিক সংস্কৃতি বিষয়ে শিক্ষকতা করেন। সেখানে তিনি শ্রমিকদের ন্যায্য অধিকার আদায়ে আন্দোলনে জড়িয়ে পড়েন । কোরিয়ান মানুষদের কাছে এই বিষয়টিকে ভালভাবে তুলে ধরতে তিনি ডকুমেন্টারি-চলচ্চিত্রের সাথে যুক্ত হন । ২০০৯ সালে মুক্তি পায় তার প্রথম চলচ্চিত্র "Where is Ronny..." । এখানে তিনি নামভূমিকায় অভিনয় করেন । একই বছরে মুক্তিপ্রাপ্ত হয় "বান্ধবী" । "বান্ধবীতে" তিনি করিম নামে একজন অভিবাসী শ্রমিকের চরিত্রে অভিনয় করেন । এখানে বর্ণবাদ , অবৈধ অভিবাসন এর মত সামাজিক কিছু জটিল বিষয়ের পাশাপাশি বন্ধুত্বের অমূল্য সম্পর্ক চিত্রায়িত হয়েছে । এই চলচ্চিত্রের মাধ্যমে তিনি চলচ্চিত্র অঙ্গনে বেশ পরিচিত হন। তিনি তার ক্যারিয়ার এবং কাজ নিয়ে বলেছেন "যদিও আমি একজন অপেশাদার অভিনেতা ,তবে আমি আশা করি ভবিষ্যতে আরও মাল্টিকালচারাল মুভিতে কাজ করব । " মাহবুব আলম তার কাজের সাংস্কৃতিক বৈচিত্র্যের জন্য বিশেষ পুরস্কার হিসেবে ৩১তম শেজং কালচার অ্যাওয়ার্ড পান ।
বাংলাদেশে মানুষ কোরিয়ার চলচ্চিত্রে দেখে পরিচিত হয় । তবে যৎসামান্য মানুষই তার সম্পর্কে জানত । জাতীয় "দৈনিক প্রথম আলো"তে ২০০৯ সালে তার ছবি "বান্ধবী"(Bandhobi) নিয়ে ফিচার লেখা হয় । ২০১৪ সালে জনপ্রিয় ম্যাগাজিন অনুষ্ঠান ইত্যাদি তে তাঁকে আমন্ত্রণ করা হয় এবং তার বিভিন্ন কাজ সম্পর্কে জানানো হয়।
২০১৪-১৫ ভারত ক্রিকেট দলের অস্ট্রেলিয়া সফর
ভারত ক্রিকেট দল পূর্ব-নির্ধারিত সময়সূচী মোতাবেক ২৪ নভেম্বর, ২০১৪ তারিখ থেকে ১০ জানুয়ারি, ২০১৫ তারিখ পর্যন্ত অস্ট্রেলিয়া সফর করে। সফরে দলটি অস্ট্রেলিয়া ক্রিকেট দলের বিপক্ষে দুইটি প্রস্তুতিমূলক খেলাসহ চার টেস্টের সিরিজে অংশগ্রহণ করে।
প্রথম টেস্ট ৪ ডিসেম্বর, ২০১৪ তারিখ থেকে ব্রিসবেনে শুরু হবার কথা থাকলেও অস্ট্রেলিয়ার উদীয়মান ক্রিকেটার ফিলিপ হিউজের আকস্মিক মৃত্যুতে স্থগিত রাখা হয়। এরফলে অ্যাডিলেডে ৯ ডিসেম্বরে প্রথম টেস্ট অনুষ্ঠিত হয় ও ব্রিসবেনে ২য় টেস্ট ১৭ ডিসেম্বর থেকে শুরু হয়। মেলবোর্নের তৃতীয় টেস্ট ড্রয়ের পরক্ষণেই ভারতের অধিনায়ক এমএস ধোনি টেস্ট ক্রিকেট থেকে তার অবসরের ঘোষণা দেন। সিডনিতে অনুষ্ঠিত চূড়ান্ত টেস্ট ড্রয়ের ফলে অস্ট্রেলিয়া ২-০ ব্যবধানে সিরিজ জয়ের পাশাপাশি বর্ডার-গাভাস্কার ট্রফি জয় করে।
টেস্ট খেলার পর ইংল্যান্ডসহ ভারত ও অস্ট্রেলিয়া কার্লটন মিড ত্রি-দেশীয় সিরিজের একদিনের প্রতিযোগিতায় অংশগ্রহণ করে।
সাম্প্রতিককালে ভারত ইংল্যান্ড সফরে ৩-১ ব্যবধানে টেস্ট সিরিজে পরাজিত হয়। অন্যদিকে স্বাগতিক অস্ট্রেলিয়া সংযুক্ত আরব আমিরাতে অনুষ্ঠিত পাকিস্তানের কাছে ২-০ ব্যবধানে টেস্টে হেরে যায়। এছাড়াও, সফরকারী দক্ষিণ আফ্রিকা দলকে ২-১ ব্যবধানে টুয়েন্টি২০ আন্তর্জাতিক ও ৪-১ ব্যবধানে একদিনের আন্তর্জাতিকের সিরিজে পরাজিত করে।
ভারতীয় নির্বাচকমণ্ডলী ৪-টেস্ট সিরিজের জন্য ১৯জন ক্রিকেটারকে মনোনীত করে। প্রথম টেস্টে উইকেট-রক্ষক ঋদ্ধিমান সাহাকে সহযোগিতার জন্য নমন ওঝাকে অন্তর্ভুক্ত করা হয়। আঘাতজনিত কারণে ব্রিসবেন টেস্টে মহেন্দ্র সিং ধোনি অংশগ্রহণ করতে পারেননি। অন্যদিকে অস্ট্রেলীয় নির্বাচকমণ্ডলী টেস্ট সিরিজের জন্য ১২-সদস্যের তালিকা প্রকাশ করে। শারীরিক যোগ্যতার পরীক্ষায় উত্তীর্ণ হওয়ার পরপরই গাব্বায় অনুষ্ঠিত প্রথম টেস্টের জন্য মাইকেল ক্লার্ককে অধিনায়কের দায়িত্ব প্রদান করা হয়।
সিরিজ শুরুর পূর্বে ভারত দল ২০১২-১৩ মৌসুমে ৪-০ ব্যবধানে সিরিজ জয় করে ও বর্ডার-গাভাস্কার ট্রফি লাভ করে। এরপূর্বে ২০১১-১২ মৌসুমে স্বদেশে অস্ট্রেলিয়া দল ৪-০ ব্যবধানে সিরিজ জয়ের মাধ্যমে ট্রফি লাভ করেছিল।
কার্লটন মিড ওডিআই ত্রি-দেশীয় সিরিজ প্রতিযোগিতায় স্বাগতিক অস্ট্রেলিয়াসহ ভারত ও ইংল্যান্ড দল অংশগ্রহণ করে। প্রতিযোগিতাটি দ্বৈত রাউন্ড-রবিন পদ্ধতিতে অনুষ্ঠিত হয়। ১৬ জানুয়ারি, ২০১৫ থেকে ১ ফেব্রুয়ারি, ২০১৫ তারিখ পর্যন্ত প্রতিযোগিতা অনুষ্ঠিত হয়।
সাইমন ফ্রাই
সাইমন ডগলাস ফ্রাই (জন্ম: ২৯ জুলাই, ১৯৬৬) দক্ষিণ অস্ট্রেলিয়ার অ্যাডিলেডে জন্মগ্রহণকারী ক্রিকেট আম্পায়ার। আন্তর্জাতিক ক্রিকেট অঙ্গনে অস্ট্রেলিয়ার পক্ষে ক্রিকেট আম্পায়ার হিসেবে প্রতিনিধিত্ব করছেন। ক্রিকেট অস্ট্রেলিয়া কর্তৃক অস্ট্রেলিয়া ও নিউজিল্যান্ডের মধ্যে জ্যেষ্ঠ ক্রিকেট আম্পায়ারদের আন্তর্জাতিক অদল-বদল পরিকল্পনার অংশ হিসেবে মনোনীত হন।
সাইমন ফ্রাই একদিনের আন্তর্জাতিকে প্রথম আম্পায়ার হিসেবে খেলা পরিচালনা করেন। ২৬ জানুয়ারি, ২০১১ তারিখে অ্যাডিলেডে অনুষ্ঠিত সফরকারী ইংল্যান্ড দল বনাম অস্ট্রেলিয়া ক্রিকেট দলের মধ্যকার খেলায় তাঁর এ অংশগ্রহণ। ২০১০-১১ মৌসুমের এ সফরকারী দল ও অস্ট্রেলিয়ার মধ্যকার প্রথম টুয়েন্টি২০ খেলাতেও তাঁর অংশগ্রহণ ছিল।
টেফ্রোসিয়া
টেফ্রোসিয়া () হচ্ছে Fabaceae পরিবারের একটি গণের নাম। গণের নামটি এসেছে গ্রিক ভাষার শব্দ τεφρος ("টেফ্রোস") থেকে যার অর্থ "ছাই-রঙা," যা মূলত এদের ধূসর পাতার ট্রাইকোমগুলোকে নির্দেশ করে।
বাঙ্গারা
বাঙ্গারা বা বিলক্ষনি (বৈজ্ঞানিক নাম: "Tephrosia candida") হচ্ছে টেফ্রোসিয়া গণের একটি উদ্ভিদ। এই গাছ চা, কফি, রাবার, তৈলবীজ গাছের ছায়া হিসাবে ব্যবহৃত হয়। এটি লেবু জাতীয় গাছ যেমন কমলা, মুসাম্বি ইত্যাদি এবং নানা ফলের গাছের চারপাশের বাগানের বেড়া হিসাবেও ব্যবহার করা হয়। জোর হাওয়া আটকানোর জন্য এটি বেড়া হিসেবে লাগানো হয় যাতে বেশি হাওয়া ফলের বাগানের ক্ষতি না করে বা ফল অকালে ঝরে না যায়।
মানকচু
মানকচু (বৈজ্ঞানিক নাম: "Alocasia macrorrhizos") হচ্ছে Araceae পরিবারের একটি উদ্ভিদ প্রজাতি। এটি মালয়েশিয়া থেকে কুইন্সল্যান্ড পর্যন্ত বৃষ্টিবন এলাকার স্থানীয় উদ্ভিদ।
জুলিও নাত্তা
জুলিও নাত্তা () একজন ইতালীয় রসায়নবিজ্ঞানী। তিনি ১৯৬৩ সালে রসায়নে নোবেল পুরস্কার লাভ করেন।
নাত্তা ১৯০৩ সালের ২৬ ফেব্রুয়ারি জন্মগ্রহণ করেন। তিনি পলিটেকনিকো ডি মিলানো থেকে ১৯২৪ সালে রাসায়নিক প্রকৌশলে ডিগ্রি লাভ করেন। তিনি ১৯৩৩ সালে পাভিয়া বিশ্ববিদ্যালয়-এর ইন্সটিটিউট অব জেনারেল কেমিস্ট্রির পরিচালক এবং পূর্ণ অধ্যাপক হন। তিনি ১৯৩৫ সালে ইউনিভার্সিটি অব রোম এর ভৌত রসায়নের পূর্ণ অধ্যাপক নিযুক্ত হন। ১৯৩৬ থেকে ১৯৩৮ সাল পর্যন্ত তিনি পলিটেকনিক ইন্সটিটিউট অব তুরিনের পূর্ণ অধ্যাপক এবং ইন্সটিটিউট অব ইন্ডাস্ট্রিয়াল কেমিস্ট্রির পরিচালক নিযুক্ত হন। তিনি ১৯৩৮ সালে পলিটেকনিকো ডি মিলানোর রাসায়নিক প্রকৌশলের বিভাগীয় প্রধান নিযুক্ত হন।
কাদের আলী
আব্দুল কাদের আলী (জন্মঃ ৭ মার্চ ১৯৮৩) হলেন একজন পাকিস্তানী বংশোদ্ভূত ইংরেজ ক্রিকেটার। কাদের বর্তমানে স্ট্যাফোর্ডশ্যায়ারের হযে কাউন্টি ক্রিকেট খেলছেন। এছাড়াও তিনি ওরচেস্টারশায়ার এবং গ্লোসেস্টাসায়ার এর হয়েও খেলছেন। ইংল্যান্ড এ দলের হয়ে অনেকগুলি ম্যাচ খেলার অভিজ্ঞতাও রয়েছে। তিনি ২০০৫ সালে গ্লোচেস্টাশায়ার এর হয়ে প্রথম দলে অন্তর্ভুক্ত হন। কাদের "হ্যান্ডসওর্থ গ্র্যামার স্কুল"-এ পড়াশোনা করেন।
"২০১১ সালের ১১ অক্টোবর এর হিসাব অনুযায়ী"
তিনি ইংল্যান্ড ক্রিকেট দলের অন্যতম খেলোয়াড় মইন আলী এর ভাই এবং কবির আলী এর চাচাত ভাই।
ডোরেমন: নোবিতা'স নিউ গ্রেট অ্যাডভেঞ্চার ইন্টু দ্য আন্ডারওয়ার্ল্ড - দ্য সেভেন ম্যাজিক ইউজার্স
নোবিতাস নিঊ গ্রেট এ্যাডভেঞ্চার ইনটু দ্য আন্ডারওয়ার্ল্ড যেটি ডোরেমন ম্যাজিক ২০০৭ নামেও পরিচিত। এই চলচ্চিত্রটি ডোরেমনের ২৭তম ফ্রাঞ্চাইচিস চলচ্চিত্র। এই চলচ্চিত্রটি ১৯৮২ সালের ডোরেমন: নোবিতা'স গ্রেট অ্যাডভেঞ্চার ইন্টু আন্ডারওয়ার্ল্ড এর পুনরায় নির্মাণ। এইটি ২০০৭ সালের আনিমে চলচ্চিত্রগুলোর মধ্য দ্বিতীয় চলচ্চিত্রটি যেটি প্রচুর আয় করেছে।
টেম্পল অব ফিয়ার
টেম্পল অব ফিয়ার হল ৩৬তম উপন্যাস। যেটি দীর্ঘ চলমান নিক কার্টার কিলমাস্টার সিরিজ গয়েন্দামূলক উপন্যাস। কার্টার হলেন মার্কিন গোপন এজেন্ট। তার কোড নাম এন-৩। তার পদ ছিল কিলমাস্টার। সে এক্স নামক একটি সংস্থার হয়ে কাজ করে। যেটি মার্কিন বুদ্ধিমত্তা সংস্থার একটি গোপন হাত।
এই বইটি প্রথম প্রকাশিত হয় ১৯৬৮ সালের অক্টোবর মাসে।
মুনাফিক
মুনাফিক (আরবিতে: منافق, বহুবচন "মুনাফিকুন") একটি ইসলামি পরিভাষা যার অর্থ একজন প্রতারক বা "ভন্ড ধার্মিক" ব্যক্তি। যে প্রকাশ্যে ইসলাম চর্চা করে; কিন্তু গোপনে অন্তরে কুফরী বা ইসলামের প্রতি অবিশ্বাস লালন করে। আর এ ধরনের প্রতারণাকে বলা হয় "নিফাক" ()।
কুরআনের শতাধিক আয়াতে মুনাফিকদের বিষয়ে আলোচনা করা হয়েছে এবং মুসলমানদের জন্য তাদের অমুসলিম শত্রুদের তুলনায় মুনাফিকদেরকে অধিক বিপজ্জনক শত্রু হিসেবে উল্লেখ করা হয়েছে।
কসমিক সেক্স
কসমিক সেক্স ২০১২ সালের একটি বাংলা চলচ্চিত্র। পুতুল মাহমুদের প্রযোজনায় চলচ্চিত্রটি পরিচালনা করেছেন অমিতাভ চক্রবর্তী। রচনা করেছেন অমিতাভ চক্রবর্তী, লিয়াকত আলী এবং সুরজিৎ সেন। চিত্রগ্রহণ করেছেন রাফি মাহমুদ এবং সম্পাদনায় ছিলেন অমিতাভ চক্রবর্তী ও অমিত দেবনাথ। অভিনয়ে ছিলেন ঋ সেন, আয়ুষ্মান মিত্র, মুরারি মুখার্জি, ঋ্বক এবং পাপিয়া ঘোষাল।
এই চলচ্চিত্রে যৌনতা এবং আধ্যাত্মিকতার মধ্যে একধরণের সংযোগের বিষয় অঙ্কন করা হয়েছে। যেখানে হিন্দু দেহতত্ত্বের প্রভাব রয়েছে যা প্রান্তিক পুরুষ এবং নারীদের মধ্যে আজও চর্চা হয়ে আসছে।
এই চলচ্চিত্রে ঋ সেন নগ্নতার দৃশ্য প্রদর্শনের জন্য আলোচিত হন; এর আগেও তিনি কৌশিক মুখোপাধ্যায়ের "গান্ডু" চলচ্চিত্রে নগ্নতার দৃশ্যে অভিনয় করেছেন। ২০১২ সালে কেরালা আন্তর্জাতিক চলচ্চিত্র উৎসবে এটি প্রদর্শিত হয়।
এক রাতে বাবার সাথে আঠার বছর বয়সী কৃপার বিমাতাকে নিয়ে দ্বন্দ্ব শুরু হয়। সেখানে একটি দুর্ঘটনা ঘটে এবং তার বাবা মারা যায়; কৃপা তার বাবাকে হত্যা করে। এরপর ভয়ে সে বাড়ি থেকে দূরে পালাতে চেষ্টা করে।
সে রাতে রাস্তায় বিভিন্ন বিপরীতমুখী চরিত্রের সন্ধান পায় কৃপা। একপর্যায়ে তার পরিচয় ঘটে দেবী নামের একজন রাস্তার পথিকের সাথে। জোনাকি নামে দেবীর একজন হিজড়া দালাল ছিলো। এরপর কৃপা দেবীর প্রতি প্রেম, যৌনতা এবং ঈর্ষার ফাঁদে পড়ে। সে আবার খুন করে। জোনাকি মারা যায়। কৃপা আবার পালিয়ে বেড়াতে থাকে।
এক ভোরে কৃপা গঙ্গার তীরে বসে ছিলো। এ সময়ে জল থেকে একজন নারীর উত্থান ঘটে। কৃপা দেখতে পায় তার মৃত মা জীবিত অবস্থায় ফিরে এসেছে! তাই সে তার মাকে অনুসরণ করে। তিনি কৃপাকে তার ঘরে নিয়ে আসেন এবং পুত্র হিসাবে গ্রহণ করেন। একটি নতুন জীবন এবং অন্যরকম জন্ম দেন। তিনি কৃপাকে তার যৌন শক্তি ব্যবহার করে নিজের মধ্যে চিন্তায় ভ্রমণ করতে শেখান।
ডেভিড জেনকিন্স হাউস
ডেভিড জেনকিন্স হাউস মার্কিন যুক্তরাষ্ট্রের উত্তর ক্যালোরিনার গ্যাস্টোনিয়ায় অবস্থিত হল একটি ঐতিহাসিক বাড়ি। যেটি । এই বাড়িটিকে নির্মাণ করা হয়েছিল ১৮৬৬ থেকে ১৮৭৭ খ্রিস্টাব্দের মধ্যে। এটার নির্মাতা হলেন ডেভিড জেনকিন্স যিনি একজন রাজনৈতিক নেতা এবং ১৮৬৮ থেকে ১৮৭৮ খ্রিষ্টাব্দ পর্যন্ত উত্তর কারোলিনায় রাজ্য কোষাধ্যক্ষ ছিলেন। বর্তমানে এই বাড়িটি প্রায় ধ্বংস হয়ে গেছে। এই বাড়িটিকে ১৯৭৮ সালে ঐতিহাসিক এলাকার তালিকায় তালিকা ভুক্ত করা হয়।
গাণিতিক বিশ্লেষণ
গাণিতিক বিশ্লেষণ (ইংরেজি : Mathematical Analysis) গণিতের একটি শাখা যেখানে বাস্তব ও জটিল মানের ফাংশনের নিয়মানুগ অধ্যয়ন করা হয়। সাধারণত এই ফাংশনগুলি নিয়মবর্হিভূত হয় না, অবিচ্ছিন্ন(ইংরেজি :Continuous) কিংবা অন্তরকলনীয়(ইংরেজি :Differentiable) কিংবা বৈশ্লষিক(ইংরেজি :Analytic) হয়ে থাকে। 
অন্তরকলন তত্ত্ব, সমাকলন তত্ত্ব, পরিমাপ তত্ত্ব (ইংরেজি :Measure Theory), সীমা(ইংরেজি :Limit), অভিসৃতি(ইংরেজি :Convergence) এবং বৈশ্লষিক ফাংশন গাণিতিক বিশ্লেষণের অন্তর্গত।
যদিও আধুনিক গাণিতিক বিশ্লেষণ সপ্তদশ শতাব্দীতে বৈজ্ঞানিক বিপ্লবের সমকালীন শুরু হয়, প্রাচীন গ্রিক গনিতবিদ্‌দের কাজেও বিশ্লেষণের ছাপ লক্ষ্য করা যায়। ইয়ডোক্সাস এবং আর্কিমিডিস নিঃশেষণ পদ্ধতির (ইংরেজি: Method of Exhaustion) দ্বারা বৃত্তের ক্ষেত্রফল নির্ণয় করার জন্য সীমা এবং অভিসৃতির ধারণা ব্যবহার করেছিলেন। ভারতীয় গণিতবিদ্‌ ভাস্কর (দ্বিতীয়) দ্বাদশ শতাব্দীতে অন্তরকলজের(ইংরেজি: Derivative) উদাহরণ দিয়েছিলেন এবং অধুনা পরিচিত রোলের উপপাদ্য ব্যবহার করেছিলেন। ভারতীয় গণিতবিদ্‌ মাধব চতুর্দশ শতাব্দীতে ফাংশনের অনন্ত ধারা সম্প্রসারণ (যেমন টেইলর ধারা) করেছিলেন। উনি সাইন, কোসাইন এবং ট্যানজেন্ট ফাংশনের টেইলর ধারা নির্ধারণ করেছিলেন।
আধুনিক গাণিতিক বিশ্লেষণ সপ্তদশ শতাব্দীতে ইউরোপে শুরু হয়। নিউটন ও লাইব্‌নিত্স্‌ স্বাধীন ভাবে ক্ষুদ্রাতিক্ষুদ্র কলন (ইংরেজি:Infinitesimal Calculus) আবিষ্কার করেন। অষ্টদশ শতাব্দীতে সাধারণ এবং আংশিক অবকলন সমীকরণ, ফুরিয়ে বিশ্লেষণ এবং উৎপাদন ফাংশন(ইংরেজি: Generating Function) ইত্যাদির বিশ্লেষণের বিভিন্ন শাখা হিসাবে সৃষ্টি হয় ।
অষ্টদশ শতাব্দীতে অয়লার ফাংশনের ধারণার প্রবর্তন করেন। বোলজানো’র অবিচ্ছিন্নতার আধুনিক সংজ্ঞার প্রচলনের পর থেকে বাস্তব বিশ্লেষণও একটি স্বাধীন বিষয় হিসাবে গণ্য হয়। ১৮২১ সালে কোশি প্রথম কলনবিদ্যার যৌক্তিক ভিত্তি স্থাপনে নজর দেন। উনি জ্যামিতিক ধারণা এবং ক্ষুদ্রাতিক্ষুদ্রের ওপর কলনবিদ্যার স্থাপন করেন। এছাড়াও তিনি কোশি সারির সংজ্ঞা দেন এবং জটিল বিশ্লেষণের তত্ত্ব শুরু করেন।
পোঁআসোঁ, লিউভিল্‌, ফুরিয়ে এবং অন্যান্যরা আংশিক অবকলন সমীকরণ এবং হারমোনিক বিশ্লেষেণর অধ্যয়ন আরম্ভ করলেন। এইসব গনিতবিদদের অবদানের, এবং অন্যান্যদের যেমন ওয়াইর্স্ত্রস্‌, ফলস্বরূপ সীমার (ε, δ)- সংজ্ঞার উদ্ভাবন হয়। এই সংজ্ঞার দ্বারা বিশ্লেষণে জ্যামিতিক ধারনার কারণে তৈরি হওয়া বিভ্রান্তি দূর হয়। এইভাবে আধুনিক গাণিতিক বিশ্লেষণের পত্তন হয়।
গণিতে মেট্রিক জগৎ এমন একটি সেট যেখানে দূরত্বের একটি নির্দিষ্ট ধারণা উপস্থিত আছে। বেশিরভাগ বিশ্লেষণ কোন না কোন মেট্রিক জগতে হয়ে থাকে; যেমন - বাস্তব সংখ্যা রেখা, জটিল সমতল, ইউক্লিডীয় জগত, অন্যান্য ভেক্টর জগত এবং পুর্ণ সংখ্যা। 
মেট্রিক জগৎ হল এমন এক ক্রমান্বিত জোড়া formula_1 যেখানে formula_2 একটা সেট আর formula_3 হল formula_2 এর ওপর একটা মেট্রিক, অর্থাত, একটা ফাংশন
যাতে যেকোনো formula_6 এর জন্য নিম্নলিখিত শর্তাবলী সত্যি হয়:
সারি(ইংরেজি: Sequence) হল একটি ক্রমান্বিত সূচি। সেটের মত সারিরও সদস্য থাকে, কিন্তু যেখানে একটি সেটে তার সদস্যদের ক্রম গুরুত্বহীন, সেখানে সারির ক্ষেত্রে সদস্যদের ক্রম গুরুত্বপূর্ণ। তাছারাওা একটি সদস্য একই সারিতে বারংবার (বিভিন্ন স্থানে) আসতে পারে, কিন্তু সেটের ক্ষেত্রে সেটা অসম্ভব। বিশেষ করে, একটি সারি হল একটা ফাংশন যার ডোমেইন হল স্বাভাবিক সংখ্যা।
একটি সারির অত্যন্ত গুরুত্বপূর্ণ একটি বৈশিষ্ট্য হল অভিসৃতি। কথার কথায় বলা যায় একটি সারির কোন নির্দিষ্ট সীমা থাকলে তার অভিসৃতি প্রতিষ্ঠিত হয় অর্থাৎ একটি সারি ("a") যেখানে ( "n" এর মান ১ থেকে ∞) "a" এবং "x" এর দূরত্ব শুন্যর নিকটে যেতে থাকে যখন "n" → ∞, এর গাণিতিক রূপ হল
আলগী দুর্গাপুর দক্ষিন ইউনিয়ন
৩নং আলগী দুর্গাপুর (দঃ) ইউনিয়ন পরিষদ চাঁদপুর জেলা হাইমচর উপজেলার একটি ইউনিয়ন।
এই ইউনিয়নে গ্রামের সংখ্যা ৬ টি।
জনসংখ্যা ৩৩৭৯৪ জন (প্রায়) (২০১১ সালের আদম শুমারি অণুযায়ী)
গ্রাম অণুযায়ী জনসংখ্যা২০০১ এর শিক্ষা জরীপ অণুযায়ী শিক্ষার হার ৫৬.৮০%
সড়ক এবং নদী পথ। হাইমচর উপজেলা হতে ৩ নং আলগী দুর্গাপুর ইউনিয়ন পরিষদের দুরাত্ব ২ কি:মি:।পাকা রাস্তায় হেঁটে কিংবা গাড়ি ব্যবহার করে এখানে সহজেই যাতায়াত করা যায়।এই ইউনিয়নে বেশ কিছু সংগঠন রয়েছে।এছাড়ারাও এই এলাকায় বিভিন্ন এনজিও সমুহ মাঝে মাঝে বিভিন্ন জনসচেতনতা মূলক কার্যক্রমের অংশ হিসেবে নাটিকা, সঙ্গীতানুষ্ঠান ইত্যাদি প্রচার করা হয়।যা অত্র এলাকায় খুবই জনপ্রিয়।
ফারাহ মাহবুব
বিচারপতি ফারাহ মাহবুব (জন্ম: ১৯৬৬) বাংলাদেশের হাইকোর্ট বিভাগের একজন বিচারক। তিনি বাংলাদেশের হাইকোর্ট বিভাগে নিয়োগপ্রাপ্ত নারী বিচারকদের মধ্যে চতুর্থ।
ফারাহ মাহবুবের বাবা বিশিষ্ট আইনজীবী মাহবুবুর রহমান। তিনি ঢাকা বিশ্ববিদ্যালয় থেকে আইন বিভাগে তাঁর স্নাতক ডিগ্রী এবং স্নাতকোত্তর সম্পন্ন করেন।
ফারাহ মাহবুব ১৯৯২ সালের ১৫ সেপ্টেম্বর জেলা আদালতের একজন উকিল হিসাবে নাম নথিভুক্ত হন। জেলা আদালতে তাঁর সাফল্যের পর, তিনি ১৯৯৪ সালের ৯ এপ্রিল এবং ২০০২ সালের ১৫ মে যথাক্রমে হাইকোর্ট বিভাগ এবং বাংলাদেশ সুপ্রিম কোর্টের আপিল বিভাগে নথিভুক্ত হন। তিনি ২০০৪ সালের ৮ আগস্ট হাইকোর্ট বিভাগের অতিরিক্ত বিচারক হিসেবে উন্নীত হন এবং ২০০৬ সালের ২৩ আগস্ট একই বিভাগের বিচারক হিসেবে নিয়োগপ্রাপ্ত হন। তিনি ২০৩৩ সালের ২৬শে মে অবসর গ্রহণ করবেন।
তিনি ভারত, পাকিস্তান, থাইল্যান্ড, মালয়েশিয়া, সংযুক্ত আরব আমিরাত, জার্মানি এবং সৌদি আরব সহ অনেক দেশ সফর করেন।
৮ই ডিসেম্বর ২০৩২ তারিখে বিচারপতি মামনুন রহমান অবসরে গেলে ফারাহ মাহবুব হবেন বাংলাদেশের জেষ্ঠ্যতম বিচারপতি।
ফারাহ মাহবুব শাহরিয়ার সাঈদ হুসাইন নামক এক ব্যবসায়ীকে বিয়ে করেন। তাদের ফারিশা নামে একটি মেয়ে রয়েছে।
তবারক হুসাইন
তবারক হুসাইন (৬ এপ্রিল, ১৯২৪- ২৯ এপ্রিল, ২০১৮) একজন বাংলাদেশি কূটনীতিবিদ ছিলেন।
তাবারক হোসেন ঢাকা বিশ্ববিদ্যালয় থেকে ১৯৪২ সালে অর্থনীতিতে স্নাতক ডিগ্রী এবং স্নাতকোত্তর সম্পন্ন করেন। তারপর তিনি লন্ডন স্কুল অফ ইকোনমিক্স, যুক্তরাজ্যে আন্তর্জাতিক সম্পর্ক বিভাগ থেকে স্নাতকোত্তর ডিগ্রি লাভ করেন।
হুসাইন উজরা হুসাইনকে বিয়ে করেন। তাদের তিন পুত্র (রিয়াজ হুসাইন, জামিল হুসাইন ও তাহের হুসাইন)। তাঁর স্ত্রী ২০১১ সালে মারা যান।
হুসাইন ১৯৪৯ সালে প্রথম নিয়মিত ব্যাচের সদস্য হিসেবে পাকিস্তান পররাষ্ট্র বিভাগে যোগ দেন। তিনি ভারত, নেদারল্যান্ড, যুক্তরাজ্য ও থাইল্যান্ডে পাকিস্তানের কূটনৈতিক মিশনের বিভিন্ন অবস্থানে দায়িত্ব পালন করেন। তিনি ১৯৭৫ থেকে ১৯৭৮ সালে বাংলাদেশ সরকারের পররাষ্ট্র সচিব হিসেবে দায়িত্ব পালন করেন। এই সময়কালে তিনি দ্বিপাক্ষিক পরিদর্শনে নয়টি দেশে বৈঠক করেন। তিনি দ্বিপক্ষীয় বিষয় নিয়ে আলোচনা করার জন্য একটি একক সদস্যের প্রতিনিধি দল হিসেবে ১৯৭৫ এবং ১৯৭৬ সালে দুইবার মস্কো সফর করেন।তবারক হুসাইন ২০১৮ সালের ২৯ এপ্রিল ৯৪ বছর বয়সে ওয়াশিংটন ডিসির রকভিলে ঘুমের মধ্যে মৃত্যুবরণ করেন।
ক্রিকেটে গুরুতর দুর্ঘটনার তালিকা
নিচের তালিকাটি ক্রিকেট খেলোয়াড়দের সম্পর্কীত তালিকা যারা খেলা চলাকালীন সরাসরি আঘাত পেয়ে মৃত্যুবরণ করেন অথবা পিচে থাকা অবস্থায় আহত হয়ে পরবর্তী সময়ে মৃত্যুবরণ করেছেন।
সৈয়দপুর পৌরসভা
সৈয়দপুর পৌরসভা বাংলাদেশের নীলফামারী জেলায় অবস্থিত একটি পৌরসভা। এটি ১৯৫৮ খ্রিস্টাব্দে প্রতিষ্ঠিত হয় এবং ১৫টি ওয়ার্ড এবং ৪৩টি মহল্লায় বিভক্ত। পৌরসভার আয়তন ৩৪ দশমিক ৩৪ বর্গকিলোমিটার। এর মেয়র অধ্যক্ষ আমজাদ হোসেন।
সৈয়দপুর পৌরসভাতে একটি অভ্যন্তরীণ বিমান বন্দর রয়েছে। এখানে বাংলাদেশের সবচেয়ে বড় রেলওয়ে কারখানা অবস্থিত। দেশের একমাত্র ফাইলেরিয়া হাসপাতাল এখানেই অবস্থিত। সৈয়দপুর পৌরসভার মোট ১১০ কিলোমিটার রাস্তা রয়েছে। এরমধ্যে ইট বিছানো রাস্তা ১০ কিলোমিটার এবং কংক্রিটের রাস্তা ৫ কিলোমিটার। আর গোটা পৌর এলাকায় ৮০ কিলোমিটার রয়েছে কাচা রাস্তা।
হারুনুর রশিদ
হারুনুর রশিদ (; "Hārūn ar-Rashīd") (১৭ মার্চ ৭৬৩ বা ফেব্রুয়ারি ৭৬৬ — ২৪ মার্চ ৮০৯) ছিলেন পঞ্চম আব্বাসীয় খলিফা। কিছু সূত্র মতে তার জন্ম সাল ৭৬৩ থেকে ৭৬৬ খ্রিষ্টাব্দের মধ্যে। তার পদবী “সঠিক”, “ন্যায়পরায়ণ” বা “সঠিকভাবে চালিত” অর্থে গ্রহণ করা হয়। হারুনুর রশিদ ৭৮৬ সাল থেকে ৮০৯ সাল পর্যন্ত শাসন করেন। এসময় ইসলামি স্বর্ণযুগ তার সর্বোচ্চ সীমায় ছিল। তার শাসনকাল বৈজ্ঞানিক, সাংস্কৃতিক ও ধর্মীয় ক্ষেত্রে সমৃদ্ধির কারণে খ্যাত। এসময় ইসলামি শিল্প ও সঙ্গীতের যথেষ্ট প্রসার হয়। তিনি বাগদাদের বিখ্যাত গ্রন্থাগার বাইতুল হিকমাহ প্রতিষ্ঠা করেন। তার শাসনামলে বাগদাদ জ্ঞান, সংস্কৃতি ও বাণিজ্যের কেন্দ্র হয়ে উঠে। এসময় আব্বাসীয় খিলাফতের প্রতিষ্ঠায় ভূমিকা রাখা বারমাকি পরিবারের ভূমিকা হ্রাস পেতে শুরু করে। ৭৯৬ সালে তিনি বর্তমান সিরিয়ার রাকা শহরে তার দরবার ও সরকারকে স্থানান্তর করেন।
হারুনুর রশিদ বুদ্ধিবৃত্তিক, রাজনৈতিক ও সামরিক দিক দিয়ে সমৃদ্ধশালী হওয়ায় তার জীবন ও দরবার বিভিন্ন গল্পের উপাদানে পরিণত হয়েছে। এসবের মধ্যে কিছু বাস্তব তবে অধিকাংশই কাল্পনিক হিসেবে গণ্য করা হয়। বাস্তব ঘটনাবলীর মধ্যে অন্যতম হল শার্লেমাইনের কাছে ঘড়ি পাঠানোর ঘটনা। ৭৯৯ সালে হারুনুর রশিদের কাছে বন্ধুত্বের আহ্বান জানিয়ে পাঠানো ফ্রাঙ্কিশ দলকে বিদায়ী উপহার হিসেবে এটি দেয়া হয়েছিল। শার্লেমাইন ও তার লোকজন এই ঘড়ির শব্দ ও কার্যকলাপের কারণে একে জাদুবস্তু ভেবেছিলেন। আরব্য রজনীতে হারুনুর রশিদ সম্পর্কে কাল্পনিক ঘটনাসমূহের উল্লেখ রয়েছে। এসব গল্প তিনি ও তার জৌলুসপূর্ণ দরবারের দ্বারা অনুপ্রাণিত হয়েছে।
শিয়া সম্প্রদায়ের কিছু ব্যক্তি সপ্তম শিয়া ইমাম মুসা ইবনে জাফরের হত্যার সাথে হারুনুর রশিদের সম্পর্কের কারণে তাকে অবজ্ঞার দৃষ্টিতে দেখেন।
The starting statement that he was the fifth Arab Abbasid Caliph that encompassed modern Iraq is very incomplete because abbaside caliphate during haroon's reign encompassed at least modern day Iran, Iraq, Saudi Arabia, Syria and parts of northern Africa.
অনিতা: সুইডিশ নেইম্ফেত
অনিতা: সুইডিশ নাইম্ফিত ১৯৭৪ সালের যৌনউত্তেজক নাট্য চলচ্চিত্র। ইনেজ আইভারসন ও ওভি ওয়ালিউসের প্রযোজনায় চলচ্চিত্রটি রচনা এবং পরিচালনা করেছেন তোর্গণি উইকম্যান। অভিনয়ে ছিলেন, ক্রিস্টিনা লিন্ডবার্গ, স্টেলান স্কার্সগার্দ।
চতুর্থ আম্পায়ার
চতুর্থ আম্পায়ার আন্তর্জাতিক ক্রিকেট খেলা পরিচালনায় নিয়োজিত আম্পায়ারদ্বয়ের অন্যতম সহায়ক শক্তি ও একজন ক্রিকেট খেলা পরিচালনাকারী কর্মকর্তা। তাকে কখনো কখনো রিজার্ভ আম্পায়ার বা সংরক্ষিত আম্পায়ার নামে উল্লেখ করা হয়। সকল ধরনের আন্তর্জাতিক ক্রিকেট খেলায় একজন চতুর্থ আম্পায়ারের প্রয়োজন পড়ে। তিনি তার নির্দিষ্ট দায়িত্বাবলী যেমন: মাঠে নতুন বল দেয়া, মাঠে খেলা পরিচালনাকারী আম্পায়ারদের জন্য কোমল পানীয় সরবরাহ, লাইট মিটারের ব্যাটারি পর্যবেক্ষণ, মধ্যাহ্ন ও চাবিরতীর সময় পীচের অবস্থা নিরূপণ অন্যতম। চতুর্থ আম্পায়ার কখনোবা খেলা পরিচালনায় দায়িত্বরত তৃতীয় আম্পায়ারের অসুস্থতা বা অন্য কোন কারণে খেলা পরিচালনায় ব্যর্থ হলে ক্রিকেটের আইন-কানুনের ধারা বলে দায়িত্ব নিয়ে থাকেন।
নীলকমল ইউনিয়ন
নীলকমল ইউনিয়ন পরিষদ চাঁদপুর জেলা হাইমচর উপজেলার একটি ইউনিয়ন।
এই ইউনিয়নটি চাঁদপুর জেলার হাইমচর উপজেলার একটি ইউনিয়ন।যার পশ্চিমে ভেদর গঞ্জ,পূর্বে মেঘনা নদী ,দক্ষিনে বরিশাল জেলা, উত্তরে শরীয়তপুর জেলা অবস্থিত।
এই ইউনিয়নে গ্রামের সংখ্যা ১০ টি।
জনসংখ্যা ২৭,১৭৫জন (প্রায়) (২০১১ সালের আদম শুমারি অনুযায়ী)
গ্রাম অনুযায়ী জনসংখ্যা
মেঘনা নদীর পাশে হওয়ায় এই এলাকায় প্রায়ই নদী ভাঙ্গন হয়।এই এলাকাকে অনেকে নদী ভাঙ্গন ইউনিয়নও বলে থাকেন।এখানে যোগাযোগের একমাত্র মাধ্যম হল নদীপথ।স্থানীয় মানুষ নৌকা বা ছোট স্টিমারের সাহায্যে এক স্থান থেকে অন্য স্থানে যাতায়াত করে থাকেন।এই ইউনিয়নে কোন মন্দির নেই।
এই ইউনিয়নে বেশ কিছু সংগঠন রয়েছে।এছাড়ারাও বিভিন্ন এনজিও সমুহ মাঝে মাঝে বিভিন্ন জনসচেতনতা মূলক কার্যক্রমের অংশ হিসেবে নাটিকা, সংগীতানুষ্ঠান ইত্যাদি প্রচার করা হয়।
জাতীয় নিরাপত্তা উপদেষ্টা (ভারত)
জাতীয় নিরাপত্তা উপদেষ্টা (NSA) হল জাতীয় নিরাপত্তা পরিষদ (ভারত)। জাতীয় নিরাপত্তা পরিষদ (NSC) এর মুখ্য অধিকর্তা, এবং জাতীয় ও আন্তর্জাতিক নিরাপত্তা বিষয়ে ভারতীয় প্রধানমন্ত্রীর মুখ্য উপদেষ্টা।
২০১১ ক্রিকেট বিশ্বকাপ দলসমূহ
অত্র নিবন্ধটি ২০১১ ক্রিকেট বিশ্বকাপে অংশগ্রহণকারী বিভিন্ন দলের সদস্যদের তালিকা।
কোচ: টিম নেলসন
গ্রুপ-পর্বের মাঝখানে ডগ বলিঙ্গার আঘাত পেয়ে বাদ পড়েন ও মাইকেল হাসি পুণরায় দলে অন্তর্ভুক্ত হন।
কোচ: পুবুদু দাসানায়াকে
কোচ: এলডিন বাপ্তিস্ত
কোচ: জন রাইট
কোচ: ওয়াকার ইউনুস
কোচ: ট্রেভর বেলিস
কোচ: অ্যালান বুচার
কোচ: জেমি সিডন্স
কোচ: অ্যান্ডি ফ্লাওয়ার
কোচ: গ্যারি কার্স্টেন
কোচ: ফিল সিমন্স
কোচ: পিটার ড্রিনেন
কোচ: কোরি ফন জিল
কোচ: অটিস গিবসন
২০১৪-১৫ অস্ট্রেলিয়ায় হংকং বনাম পাপুয়া নিউগিনি ক্রিকেট দল
হংকং ক্রিকেট দল ও পাপুয়া নিউগিনি ক্রিকেট দল ৮-১৩ নভেম্বর, ২০১৪ তারিখ পর্যন্ত অস্ট্রেলিয়া সফর করে। এ সফরে উক্ত দল দু’টি দুইটি একদিনের আন্তর্জাতিক ও একটি তিনদিনের খেলায় অংশগ্রহণ করে। আন্তর্জাতিক ক্রিকেট কাউন্সিলের কাছ থেকে একদিনের আন্তর্জাতিকের মর্যাদাপ্রাপ্তির পর পাপুয়া নিউগিনি দলের এটিই প্রথম একদিনের আন্তর্জাতিক ক্রিকেট খেলায় অংশগ্রহণ। একদিনের আন্তর্জাতিক সিরিজে পাপুয়া নিউগিনি ক্রিকেট দল ২-০ ব্যবধানে সিরিজ জয় করে।
হাইমচর ইউনিয়ন
হাইমচর ইউনিয়ন পরিষদ চাঁদপুর জেলা হাইমচর উপজেলার সদর ইউনিয়ন।
এই ইউনিয়নটি চাঁদপুর জেলার হাইমচর উপজেলার সদর ইউনিয়ন।বেশ কয়েকবার এই এলাকা নদী ভাঙ্গনের শিকার হয়েছে।বর্তমানে কয়েকটি চর নিয়েই এই এলাকা গঠিত।এটি হাইমচর উপজেলার একটি অন্যতম ঐতিহ্যবাহী ইউনিয়ন।এটি একসময়ের উপজেলার প্রানকেন্দ্র ছিল।এ উপজেলা সদর সাবেক হাইমচর বাজার নিয়ে গঠিত ছিল। উক্ত ইউনিয়নের নামেই বর্তমান হাইমচর উপজেলাটি গঠিত।
এই ইউনিয়নে গ্রামের সংখ্যা ১২ টি।
জনসংখ্যা ৬,৮০০জন(প্রায়) (২০১১ সালের আদম শুমারি অনুযায়ী)
গ্রাম অনুযায়ী জনসংখ্যামেঘনা নদীর পাশে হওয়ায় এই এলাকায় প্রায়ই নদী ভাঙ্গন হয়।এই এলাকাকে অনেকে নদী ভাঙ্গন ইউনিয়নও বলে থাকেন।এখানে যোগাযোগের একমাত্র মাধ্যম হল নদীপথ।স্থানীয় মানুষ নৌকা বা ছোট স্টিমারের সাহায্যে এক স্থান থেকে অন্য স্থানে যাতায়াত করে থাকেন।এই ইউনিয়নে কোন মন্দির নেই।
জিবরাঈল
জিবরাঈল (বিকল্প প্রতিবর্ণীকরণ: জিবরাইল, জিব্রাইল, জিব্রাঈল ইত্যাদি) জিবরীল বা গ্যাব্রিয়েল ; ; আরবি: جبريل, "Jibrīl" or جبرائيل "Jibrāʾīl"; প্রাচীন গ্রীক: Γαβριήλ, "Gabriēl") হলেন ইব্রাহিমীয় ধর্মসমূহে বর্ণিত আল্লাহ বা ঈশ্বরের বার্তাবাহক ফেরেশতা বা স্বর্গীয় দূত যিনি ঈশ্বর মনোনীত মানবতা সংষ্কারক বা নবী রাসূলদের কাছে ঐশী বাণী আবৃত্তি করে পৌছে দিতেন|
লালখান বাজার
লালখান বাজার চট্টগ্রামের ঐতিহাসিক এলাকা। এর উত্তর দিকে ওয়াসা মোড় এবং দক্ষিণ দিকে টাইগার পাস অবস্থিত।
ঐতিহাসিকভাবে ধরণা করা হয় বৃটিশ শাসনামলে চট্টগ্রামে "লাল খাঁ" নামে পুলিশ বিভাগের কোনো এক পাঠান কর্মচারী ছিলেন যার নামানুসারে জায়গাটির নামকরণ করা হয়েছে।
চট্টগ্রাম সরকারি বালিকা উচ্চ বিদ্যালয়
চট্টগ্রাম সরকারি বালিকা উচ্চ বিদ্যালয় চট্টগ্রামের নাসিরাবাদে অবস্থিত। এটি ১৯৮৪ সালে চালু হয় এবং এখানে পঞ্চম শ্রেণী থেকে দশম শ্রেণী পর্যন্ত পড়ানো হয়। এই প্রতিষ্ঠানে ভর্তির জন্য ছাত্রীদের ভর্তি পরীক্ষা দিতে হয়। ২০০৯ সালে এই প্রতিষ্ঠানটি প্রভাতী শাখা চালু করে।
বর্তমানে এই শিক্ষা প্রতিষ্ঠানে ২৭ জন শিক্ষক এবং প্রায় ১৫০০ ছাত্রী রয়েছে
বিদ্যালয়ের অফিসিয়াল ওয়েবসাইট
ম্যাজিক উইম্যান এম
ম্যাজিক উইম্যান এম, হিসেবে পরিচিত, হল দুই পর্বের হেন্তাই আনিমে ওভিএ ধারাবাহিক। এটি নিকোশিতা পঙ রচিত একটি মাঙ্গার উপর ভিত্তি করে নির্মত যা ধারাবাহিকভাবে প্রচারিত হয়। এটা যৌন আবেদনময়ী। এই সিরিজটির আনিমেতে রূপান্তর করা হয়েছে। যেটি এর মাত্র ২টি পর্ব ছিল।
মিউচুয়াল ট্রাস্ট ব্যাংক
মিউচুয়াল ট্রাস্ট ব্যাংকের বেশ কিছু এটিএম নেটওয়ার্ক আছে। বর্তমানে এটিএম সংখ্যা ৩২ জেলায় ১৭৬টি এটিএম বুথ রয়েছে।
২০১৫ কোপা আমেরিকা
২০১৫ কাম্পেওনাতো সুদামেরিকানো কোপা আমেরিকা, সংক্ষেপে ২০১৫ কোপা আমেরিকা, কোপা আমেরিকা প্রতিযোগিতার ৪৪তম আসর, যা দক্ষিণ আমেরিকার জাতীয় দলগুলোর প্রধান ফুতবল প্রতিযোগিতা। এই প্রতিযোগিতাটির আয়োজন করে দক্ষিণ আমেরিকার ফুটবলের নিয়ন্ত্রক সংস্থা 'কনমেবল'। ২০১৫ এর ১১ জুন হতে ৪ জুলাই পর্যন্ত চিলিতে এটি অনুষ্ঠিত হয়।
প্রতিযোগিতার পূর্বের চ্যাম্পিয়ন ছিল উরুগুয়ে কিন্তু তারা কোয়াটার-ফাইনালে স্বাগতিকদের কাছে হেরে বাদ পড়ে যায়। গোলশূন্য ফাইনালে আর্জেন্টিনার বিপক্ষে পেনাল্টিতে আর্জেন্টিনা হারিয়ে চিলি তাদের প্রথম শিরোপা জয় করে। প্রতিযোগিতার বিজয়ী দল হিসাবে তারা রাশিয়ায় ২০১৭ ফিফা কনফেডারেশন্স কাপে অংশগ্রহণের যোগ্যতা অর্জন করে।
কনমেবলের আবর্তন নীতি অনুযায়ী ২০১৫-এর প্রতিযোগিতাটি ব্রাজিলে অনুষ্ঠিত হওয়ার কথা ছিল; কিন্তু তারা ২০১৩ ফিফা কনফেডারেশন্স কাপ, ২০১৪ ফিফা বিশ্বকাপ এবং ২০১৬ গ্রীষ্মকালীন অলিম্পিক আয়োজনের জন্য কোপা আমেরিকা আয়োজন না করার সিদ্ধান্ত গ্রহণ করে। কনমেবলের প্রেসিডেন্ট নিকোলাস লেওজ প্রতিযোগিতাটির ১০০ বছর উৎযাপন উপলক্ষে তা মোক্সিকোতে আয়োজন করার সম্ভাবনার কথা ব্যক্ত করেন (যদিও মেক্সিকো কনমেবলের সদস্য নয়)। ব্রাজিল ও চিলির ফুটবল ফেডারেশন ২০১৫ ও ২০১৯ সালের প্রতিযোগিতা দুইটির আয়োজনের দায়িত্ব নিজেদের মধ্যে বিনিময় করার বিষয়ে আলোচনা করে এবং সিদ্ধান্তে উপনীত হতে পারার ফলশ্রতিতে ২০১২ সালের মে মাসে প্রতিযোগীতাটি চিলিতে অনুষ্ঠিত হওয়ার অফিসিয়াল ঘোষণা আসে।
আটটি আলাদা শহরের নয়টি আলাদা স্টেডিয়ামে প্রতিযোগিতার খেলাগুলো অনুষ্ঠিত হয়।
মেক্সিকো ও জাপান জাতীয় দলকে প্রাথমিকভাবে প্রতিযোগিতায় অংশগ্রহনের জন্য আমন্ত্রণ জানানো হয়। জাপান আমন্ত্রণ প্রত্যাখ্যান করে, যার ফলে চীন জাতীয় দলকে আমন্ত্রণ জানানো হয়, কিন্তু ২০১৮ বিশ্বকাপের বাছাইপর্ব (এএফসি) একই সময় অনুষ্ঠিত হওয়ায় তারা তাদের নাম প্রত্যাখ্যান করে। ২০১৪ সালের মে মাসে ঘোষণা করা হয় যে জামাইকা ফুটবল ফেডারেশন তাদের আমন্ত্রণ গ্রহণ করেছে এবং তারা প্রতিযোগিতায় অংশগ্রহণ করবে।সকল সময় চিলির স্থানীয় ()
টেস্ট বহির্ভূত দেশে জন্মগ্রহণকারী টেস্ট ক্রিকেটারদের তালিকা
অত্র নিবন্ধটি টেস্ট ক্রিকেটার সম্পর্কিত তালিকা যারা টেস্ট বহির্ভূত দেশ জন্মগ্রহণ করেও টেস্ট ক্রিকেটে অংশগ্রহণ করেছেন।
ইঙ্গ-চীনা চুক্তি, ১৯০৬
ইঙ্গ-চীনা চুক্তি ১৯০৬ খ্রিষ্টাব্দে চিং সাম্রাজ্য ও ব্রিটিশ সরকারের মধ্যে স্বাক্ষরিত একটি চুক্তি।
১৯০৪ খ্রিষ্টাব্দে ব্রিটিশদের তিব্বত অভিযানের ফলে ব্রিটিশদের সঙ্গে তিব্বতী মন্ত্রীপরিষদের মধ্যে একটি চুক্তি স্বাক্ষরিত হয়। এই চুক্তির ফলে ব্রিটিশরা ইয়াদং, গ্যানৎসে ও গার্তোক অঞ্চলে বাণিজ্য করার অনুমতি লাভ করে, তিব্বত ও সিক্কিমের সীমান্ত নির্দিষ্ট হয়, তিব্বত সরকার প্রায় ৭,৫০০,০০০ টাকার সমপরিমাণ অর্থ দিতে বাধ্য থাকে এবং তিব্বতের সঙ্গে অন্যান্য বৈদেশিক শক্তির সম্পর্ক নিষিদ্ধ হয়। ক্ষতিপূরণ লাভ না করা পর্যন্ত চুম্বি উপত্যকা ব্রিটিশদের শাসনাধীনে থাকার কথাও বলা হয়। কিন্তু চিং রাজবংশের তিব্বতের প্রতিনিধি আম্বান ইয়ু তাই সর্বসমক্ষে এই চুক্তির বিরোধিতা করলে ব্রিটিশরা তিব্বতের ওপর চীনের অধিকার স্বীকার করে নেয়, ফলে ১৯০৬ খ্রিষ্টাব্দে চিং সাম্রাজ্য ও ব্রিটিশ সরকারের মধ্যে একটি চুক্তি স্বাক্ষরিত হয়।
১৯০৬ খ্রিষ্টাব্দের এই চুক্তির দ্বারা ১৯০৪ খ্রিষ্টাব্দে তিব্বতীদের সঙ্গে চুক্তির শর্তপূরণ নিশ্চিত করা হয়। এই চুক্তি অনুসারে চিং রাজসভা থেকে অর্থলাভের বিনিময়ে তিব্বতের প্রশাসনে হস্তক্ষেপ না করা ও তিব্বতের অংশ অধিকার না করার প্রতিশ্রুতি দেয়। অপরদিকে চিং সাম্রাজ্য তিব্বতের অভ্যন্তরীণ প্রশাসনে অন্য বৈদেশিক শক্তিকে হস্তক্ষেপ করার অনুমতি না দেওয়ার জন্য চুক্তিবদ্ধ হয়।
টলুইন
টলুইন যা আগে টলুয়ল নামে পরিচিত ছিলো, একটি পরিষ্কার, পানিতে অদ্রবণীয়, হালকা রঙ পাতলাকারক (পেইন্ট থিনার) এর গন্ধযুক্ত, শিল্পকারখানার কাঁচামাল এবং দ্রাবক হিসেবে বহুল ব্যবহৃত তরল পদার্থ। এটি একটি বেনজিন উপজাতক। বেনজিনের ছয় কার্বনের সাথে যুক্ত হাইড্রোজেন সমূহের একটি হাইড্রোজেন মূলক CH দ্বারা প্রতিস্থাপিত হয়। এটার IUPAC নাম মিথাইল বেনজিন। এটি একটি এরোমেটিক হাইড্রোকার্বন। অনেক সময় শ্বাসের সাথে টলুইন শরীরে প্রবেশ করলে স্নায়ুতান্ত্রিক সমস্যা দেখা দেয়। টলুইন গুরুত্বপূর্ণ জৈব দ্রাবক কিন্তু এটা বেশ কিছু সুপরিচিত অজৈব যৌগ যেমন সালফার, আয়োডিন দ্রবীভূত করতে পারে।
১৮৩৭ সালে পোলিশ রসায়নবিদ ফিলিপ ওয়াল্টার পাইন তেলের পাতনের মাধ্যমে সর্বপ্রথম টলুইন তৈরী করেন। তিনি পদার্থটির নামকরণ করেন রেটিন্যাপথা। অল্প দিনের মধ্যেই নামটি পালটে পুরাতন নাম টলুয়ল রাখা হয়। কলম্বিয় গাছ মাইরোক্সিলন বালসামুম থেকে উৎপাদিত সুগন্ধির নাম ছিলো টলু বালসাম। এই টলু বালসাম থেকে টলুয়ল নামের উৎপত্তি। এটার প্রকৃত নামকরণ করেন জনস জ্যাকব বার্জেলিয়াস।
টলুইনের পৃষ্ঠ টান ২৭.৭৩ ডাইন/সেন্টিমিটার।
IUPAC নাম মিথাইল বেনজিন এবং প্রচলিত নাম টলুইন, ফিনাইল মিথেন, টলুয়ল, অ্যানিসেন
গোম্বোজাব সাইবিকভ
গোম্বোজাব সেবেকোভিচ সাইবিকভ (; ডাকনাম- মোন্টুয়েভ () (২০ এপ্রিল ১৮৭৩ – ২০ সেপ্টেম্বর ১৯৩০) একজন রুশ অভিযাত্রী ছিলেন যিনি তিব্বতের প্রথম আলোকচিত্রকর হিসেবে খ্যাত হন। তিব্বতে তাঁর ভ্রমণকাহিনী তিব্বতের তৎকালীন ইতিহাসের একটি প্রামাণ্য গ্রন্থ হিসেবে বিবেচিত হয়।
গোম্বোজাব সাইবিকভ ১৮৭৩ খ্রিষ্টাব্দের ২০শে এপ্রিল রুশ সাম্রাজ্যের সাসনাধীন বুরয়াত অঞ্চলের নোখোই কুব্দুত পরিবারগোষ্ঠীর এক তিব্বতী বৌদ্ধ পরিবারে জন্মগ্রহণ করেন। তাঁর পিতা মোঙ্গল ও তিব্বতী ভাষায় শিক্ষিত সেবেক মোন্টুয়েভ স্থানীয় জাতিগোষ্ঠীর নির্বাচিত প্রতিনিধি ছিলেন। তিনি গোম্বোজাবকে প্রথমে একটি বৌদ্ধবিহারে শিক্ষালাভের জন্য পাঠালেও পরে একটি রক্ষণশীল খ্রিস্টান বিদ্যালয়ে রুশ ভাষা শিক্ষার জন্য পাঠিয়ে দেন। পরে তিনি তাঁকে চিতা নামক স্থানে উচ্চশিক্ষার জন্য প্রেরণ করেন। এর ফলে তিনি কর্ফ বৃত্তি লাভ করে টমস্ক বিশ্ববিদ্যালয়ে ভর্তি হয়ে চিকিৎসাশাস্ত্র পড়ার সুযোগ লাভ করেন। এই বিশ্ববিদ্যালয়ে তাঁর সঙ্গে পিটার বাদমায়েভের সাক্ষাত ঘটে, যিনি তাঁকে এশিয় সংস্কৃতি বিষয়ে শিক্ষালাভে উৎসাহিত করেন। তাঁর উৎসাহে গোম্বোজাব সেন্ট পিটার্সবার্গ বিশ্ববিদ্যালয়ের প্রাচ্য বিভাগে যোগ দেন ও ১৮৯৯ খ্রিষ্টাব্দে স্নাতক হন।
স্নাতক হওয়ার ঠিক পরেই রুশ বিজ্ঞান অ্যাকাডেমী গোম্বোজাবকে তিব্বত প্রেরণ করে। তিনি ১৮৯৯ খ্রিষ্টাব্দে বুরয়াত ও কালমিক তীর্থযাত্রীদের সঙ্গে মঙ্গোলিয়ার পথে তিব্বত যাত্রা করে ১৯০০ খ্রিষ্টাব্দের আগস্ট মাসে লাসা পৌঁছন। ১৯০০ থেকে ১৯০১ খ্রিষ্টাব্দের মধ্যে তিনি ৮৮৮ দিন লাসা ও পার্শ্ববর্তী অঞ্চলে বসবাস করেন। এই সময় তিনি গোপণে দুইশোটির মত আলোকচিত্র তোলেন। তাঁর আলোকচিত্রর সঙ্গে ওভশে নোরঝুনোভ নামক অপর এক রুশ অভিযাত্রীর তোলা চিত্র প্রকাশ করে দুর্লভ চিত্রবহুল ন্যাশনাল জিওগ্রাফিক ম্যাগাজিন জনপ্রিয় হয়।
তিব্বতে রুশ নাগরিক হিসেবে তাঁর উপস্থিতি ভারতে অবস্থিত ব্রিটিশদের মধ্যে প্রাচ্যে রুশ সাম্রাজ্যের সম্প্রসারণ সম্বন্ধে আশঙ্কার সৃষ্টি করে, যা পরবর্তীতে ব্রিটিশদের দ্বারা তিব্বতে সামরিক অভিযানে পর্যবসিত হয়। এই আক্রমণের সময় ত্রয়োদশ দলাই লামা মঙ্গোলিয়ার উর্গা শহরে পালিয়ে বেশ কিছু রুশ প্রতিনিধিদের সঙ্গে সাক্ষাত করেন। এই সমস্ত সাক্ষাতকারে গোম্বোজাব দোভাষীর ভূমিকা পালন করেন। তিব্বতে তাঁর অভিযানের অভিজ্ঞতা তিনি লিপিবদ্ধ করা ছাড়াও ত্সোং-খা-পা-ব্লো-ব্জাং-গ্রাগ্স-পা রচিত লাম-রিম-ছেন-মো গ্রন্থের অনুবাদ শুরু করেন। পরবর্তীকালে তিনি রাশিয়া ফিরে এলে ভ্লাদিভস্তক বিশ্ববিদ্যালয়ে তিব্বতী ভাষা সম্বন্ধে শিক্ষা প্রদান করেন।
হাজরে আসওয়াদ
হাজরে আসওয়াদ ( "" বাংলা:"কালো পাথর") হল একটি কালো রঙের প্রাচীন পাথর যা কাবা শরিফের দক্ষিণ-পূর্ব কোণে মাতাফ থেকে দেড় মিটার (চার ফুট) উঁচুতে অবস্থিত। মুসলিম বিশ্বাস অনুযায়ী এই পাথর আদম ও হাওয়ার সময় থেকে পৃথিবীতে রয়েছে।
প্রাক ইসলামি পৌত্তলিক সমাজেও এই পাথরকে সম্মান করা হত। ইসলামি বর্ণনা অনুযায়ী, রাসুল মুহাম্মদ (সা) ৬০৫ সালে এটি কাবার দেয়ালে স্থাপন করেছিলেন। বর্তমানে এটি একটি রূপার ফ্রেমে আটকানো অবস্থায় কাবার সাথে সংযুক্ত রয়েছে। এর রং গাঢ় কালো এবং লক্ষাধিক হাজির স্পর্শের কারণে এটি মসৃণ আকার লাভ করেছে। ইসলামি বিশ্বাস অনুযায়ী এটি আদম ও হাওয়ার সময় বেহেশত থেকে পৃথিবীতে এসে পড়ে। এটিকে একটি উল্কা বলা হলেও এর সত্যতা নিশ্চিত না।
হজ্জ বা উমরার অংশ হিসেবে মুসলিমরা তাওয়াফ করে থাকেন। এর শুরুতে হাজরে আসওয়াদ চুমু দেয়া রীতি রয়েছে। ফ্রেমে মুখ ঢুকিয়ে হাজরে আসওয়াদে চুম্বন করতে হয়। এর পাশে ২৪ ঘণ্টা উপস্থিত থাকে সৌদি পুলিশ। তারা খেয়াল রাখে, ফ্রেমে মাথা ঢোকাতে বা চুম্বন করতে কারও যেন কষ্ট না হয়। তবে চুমো দেয়া সম্ভব না হলে হাত ইশারা করে তাওয়াফ শুরু করা হয়।
ইসলাম ধর্মের নবী মুহাম্মদ (সঃ) এর সময়ে পবিত্র কাবাঘর পুনর্নির্মাণের পর হাজরে আসওয়াদকে আগের জায়গায় কে বসাবেন—এ নিয়ে কুরাইশদের মধ্যে দ্বন্দ্ব বেধেছিল। মহানবী হজরত মুহাম্মদ (সা.) নিজের গায়ের চাদর খুলে তাতে হাজরে আসওয়াদ রেখে সব গোত্রপ্রধানকে চাদর ধরতে বলেন এবং দ্বন্দ্বের পরিসমাপ্তি ঘটান।
এই পবিত্র পাথরের দৈর্ঘ্য ৮ ইঞ্চি ও প্রস্থ ৭ ইঞ্চি। বর্তমানে এটি আট টুকরো। আগে হাজরে আসওয়াদ ছিল আস্ত একটি পাথর। হজরত আবদুল্লাহ বিন জোবায়েরের শাসনামলে কাবা শরিফে আগুন লাগলে হাজরে আসওয়াদ কয়েক টুকরা হয়ে যায়। আবদুল্লাহ বিন জোবায়ের পরে ভাঙা টুকরাগুলো রুপার ফ্রেমে বাঁধিয়ে দেন। ফ্রেম সংস্করণের সময় চুনার ভেতর কয়েকটি টুকরা ঢুকে যায়। বর্তমানে হাজরে আসওয়াদের আটটি টুকরা দেখা যায়। বড় টুকরাটি খেজুরের সমান।
উমরা
উমরা () একটি ইসলামি তীর্থযাত্রা। বর্তমান সৌদি আরবের মক্কা নগরীতে উমরা করতে হয়। উমরা বছরের যেকোন সময় করা যায়। আরবি ভাষায় উমরা শব্দের অর্থ হল জনবহুল স্থানে ভ্রমণ করা। ইসলামি পরিভাষায় উমরা অর্থ ইহরাম অবস্থায় কাবার চারপাশে তাওয়াফ ও সাফা ও মারওয়া পাহাড়ের মধ্যখানে সায়ি করাকে বোঝায়। হজ্জের সাথে এদিক থেকে উমরার সাদৃশ্য রয়েছে। তবে হজ্জের গুরুত্ব উমরার চেয়ে বেশি। প্রত্যেক সক্ষম মুসলিমের জন্য জীবনে একবার হজ্জ করা ফরজ। উমরার ক্ষেত্রে এই বাধ্যবাধকতা নেই তবে এটি উৎসাহিত করা হয়।
ক্রিস আমিনি
ক্রিস্টোফার রালাই আমিনি (জন্ম: ১২ জুন, ১৯৮৪) পোর্ট মোর্সবি এলাকায় জন্মগ্রহণকারী পাপুয়া নিউগিনির ক্রিকেটার। ডানহাতি ব্যাটসম্যান ও ডানহাতি মিডিয়াম পেস বোলার ক্রিস আমিনি ২০০৫ সাল থেকে পাপুয়া নিউগিনি জাতীয় ক্রিকেট দলে খেলছেন। বর্তমানে তিনি পাপুয়া নিউগিনি ক্রিকেট দলের অধিনায়কের দায়িত্ব পালন করছেন।
২০০২ সালে পাপুয়া নিউগিনির অনূর্ধ্ব-১৯ দলে নিউজিল্যান্ড ও ২০০৪ সালে বাংলাদেশে অনুষ্ঠিত আইসিসি অনূর্ধ্ব-১৯ ক্রিকেট বিশ্বকাপে খেলেছেন। ২০০৪ ও ২০০৫ সালে অস্ট্রেলিয়ান ন্যাশনাল কাউন্ট্রি ক্রিকেট চ্যাম্পিয়নশীপে সম্মিলিত ইস্ট এশিয়া প্যাসিফিক দলের হয়ে খেলেন। ২০০৫ সালের আইসিসি ট্রফিতে পাপুয়া নিউগিনির জাতীয় দলে অভিষেক ঘটে তার। আয়ারল্যান্ডে অনুষ্ঠিত চূড়ান্ত খেলায় তার দল ফিজিকে পরাজিত করে প্রতিযোগিতার শিরোপা জয় করে পাপুয়া নিউগিনি। এভাবেই তার লিস্ট এ ক্রিকেটে অভিষেক ঘটে আমিনি’র।
৮ নভেম্বর, ২০১৪ তারিখে অস্ট্রেলিয়ায় হংকংয়ের বিপক্ষে একদিনের আন্তর্জাতিকে অভিষেক ঘটে তার।
চার্লস ও কুন আমিনি দম্পতির সন্তান ক্রিস আমিনি এক ক্রিকেট পরিবার থেকে এসেছেন। তার বাবা ও দাদা - উভয়েই পাপুয়া নিউগিনির পক্ষে অধিনায়কত্ব করেছেন। তার মা ও মাসি পাপুয়া নিউগিনির মহিলা দলের হয়ে খেলছেন। তার দুই ভাই পাপুয়া নিউগিনির অনূর্ধ্ব-১৯ দলে খেলেছেন।
কিম কি-দুক
কিম কি দুক ( ) (জন্ম- ডিসেম্বর ২০, ১৯৬০) একজন দক্ষিণ কোরিয়ান চলচ্চিত্র পরিচালক।
কিম কি দুক ১৯৬০ সালের ২০শে ডিসেম্বর দক্ষিণ কোরিয়ার বোংঘোয়ায় জন্মগ্রহণ করেন । ১৯৯০ থেকে ১৯৯৩ সাল পর্যন্ত প্যারিসে ফাইন আর্টস বিষয়ে শিক্ষাগ্রহণ করেন। এরপর নিজ দেশ দক্ষিণ কোরিয়াতে এসে শুরু করেন চিত্রনাট্য লেখার কাজ এবং ১৯৯৫ সালে কোরিয়ান ফিল্ম কাউন্সিল কর্তৃক আয়োজিত এক প্রতিযোগিতায় প্রথম পুরস্কার পান। পরের বছর তিনি ক্রোকোডাইল নামক একটি স্বল্প বাজেটের চলচ্চিত্র পরিচালনা করেন। ২০০০ খ্রিষ্টাব্দে তাঁর চলচ্চিত্র রিয়াল ফিকশন ২৩তম মস্কো আন্তর্জাতিক চলচ্চিত্র উৎসবে জায়গা করে নেয়।. ২০০৪ খ্রিষ্টাব্দে বার্লিন আন্তর্জাতিক চলচ্চিত্র উৎসবে সামারিটান গার্ল চলচ্চিত্রের জন্য এবং ভেনিস চলচ্চিত্র উৎসবে ৩-আয়রন চলচ্চিত্রের জন্য তিনি সেরা পরিচালকের সম্মানে ভূষিত হন। ২০১২ খ্রিষ্টাব্দে পিয়েটা নামক তাঁর চলচ্চিত্রটি ভেনিস, বার্লিন ও কান চলচ্চিত্র উৎসবে সেরা চলচ্চিত্রের সম্মান লাভ করে এবং ভেনিস চলচ্চিত্র উৎসবে গোল্ডেন লায়ন পুরস্কার লাভ করে।
স্ক্যানিং ইলেক্ট্রন মাইক্রোস্কোপ
স্ক্যানিং ইলেকট্রন মাইক্রোস্কোপ (ইংরেজী:Scanning Electron Microscope) হল এমন একটি ইলেকট্রন মাইক্রোস্কোপ যেটি একটি বিশেষ বস্তুর ছবি তোলে ইলেকট্রন রশ্মি দিয়ে স্ক্যান করার পর। ইলেকট্রন গুলো পরমাণুর সাথে ধাক্কা খেয়ে বিভিন্নরকমের সংকেতের জন্ম দেয় যেগুলো বিশেষ ডিটেক্টরের দ্বারা তথ্য সংগ্রহ করে সেই বস্তুর ভূসন্সথানের ও তার অন্তর্নিহিত অণুর বিভিন্ন তথ্য আমাদের জানায়। ছবিটি তৈরি করা হয় ইলেকট্রন রশ্মির স্থান ও গৃহীত সংকেতের তথ্য থেকে। এস.ই.এমের রেজোলিউশান ১ ন্যানোমিটার পর্যন্ত হতে পারে। কিছু ক্ষেত্রে তার চেয়ে কম রেজোলিউশানে যাওয়া সম্ভব হয়েছে। টেস্ট স্যাম্পল যেকোনো তাপমাত্রায় বা যেকোনো পরিবেশে এ দেখা সম্ভব। সাধারণত এস.ই.এমে পরমাণু থেকে বেরিয়ে আসা সেকেন্ডারি ইলেকট্রন রশ্মিগুলোকে সনাক্ত করা হয়ে থাকে। এস.ই.এমে টেস্ট স্যাম্পল চ্যাপ্টা পৃষ্ঠে কম সেকেন্ডারি ইলেকট্রন ও বাঁকা পৃষ্ঠে তুলনামূলক বেশি সেকেন্ডারি ইলেকট্রন সনাক্ত করা সম্ভব। এই "সেকেন্ডারি" ইলেকট্রনগুলো তুলনামূলক রশ্মি সংগ্রহ করে ভূসন্সথানের তথ্য ছবিসহ জানা সম্ভব।
ম্যাক্মুলান ছিলেন প্রথম যিনি এস.ই.এমের ধারণা বিজ্ঞানমহলে আনেন। যদিও ম্যাক্স নল তার আগে ইলেকট্রন রশ্মির দ্বারা ৫০ মি.মি প্রস্থের ফিল্ডে কন্ট্রাস্ট ছবি তুলতে সক্ষম হন। কিন্তু প্রথম একটি যথাযত এস.ই.এমের ধারণায় মাইক্রোস্কোপ বানান মান ভন আরডেন ১৯৩৭ সালে। আরডেন শুধু এস.ই.এমের ধারণাই লাগাননি তার সাথে তিনি ক্রোমাটিক অ্যাবারেশন বেছে তা বর্জন করতে পেরেছিলেন। বর্ণীয় অ্যাবারেশন সাধারণ ইলেকট্রন মাইক্রোস্কোপে দেখা যায়। এরপরের যত উন্নতি হয়েছে তা সম্ভব হয়েছে চার্লস ওটলি ও জরোন্সকি নামক দুজনের প্রচেষ্টায়। এবং ১৯৬৫ এ প্রথম এস.ই.এম "স্টিরিওস্ক্যান" নামে বাজারে আসে।
স্ক্যানিং ইলেক্ট্রন মাইক্রোস্কোপ যে সমস্ত সঙ্কেত উৎপাদন করে সেগুলি হল সেকেন্ডারি ইলেক্ট্রন, ব্যাক স্ক্যাটাড় ইলেক্ট্রন, চরিত্রগত এক্স রশ্মি, নমুনা প্রবাহ ইত্যাদি। নমুনাপৃষ্ঠ বা নমুনাপৃষ্ঠের নিকটবর্তী পরমাণুর সাথে ইলেক্ট্রন বিমের সঙ্ঘর্ষে এই সংকেতগুলি উৎপন্ন হয়। এদের মধ্যে সবথেকে বেশি ব্যবহৃত হয় সেকেন্ডারি ইলেক্ট্রন সঙ্কেত, যা উচ্চ রেজোলিউশন এর ছবি উৎপন্ন করতে সক্ষম। এই মাইক্রোস্কোপের সেকেন্ডারি ইলেক্ট্রন সঙ্কেতের সাহায্যে ১ ন্যানোমিটারেরও ক্ষুদ্রতর বস্তু দেখতে পাওয়া সম্ভব। সংকীর্ণ ইলেক্ট্রন বিমের কারণে এই মাইক্রোস্কোপ উচ্চ ক্ষেত্রগভীরতাবিশিষ্ট, যা আমাদের ত্রিমাত্রিক চিত্র তৈরি করতে সক্ষম করে তোলে। ব্যাক স্ক্যাটাড় ইলেক্ট্রন সঙ্কেত তৈরি হয় নমুনাপৃষ্ঠ থেকে ইলেক্ট্রনের প্রতিফলনের কারণে, যার কারণ হল ইলেক্ট্রনের সাথে নমুনার স্থিতিস্থাপক সংঘর্ষ। চরিত্রগত এক্স রশ্মি উৎপন্ন হয় যখন উত্তেজিত ইলেক্ট্রনগুলি ফোটন কণা নির্গত করে নিম্নবর্তী শক্তিতে ফিরে আসে।
স্ক্যানিং ইলেক্ট্রন মাইক্রোস্কোপে সাধারণত টাংস্টেন ফিলামেন্ট উত্তপ্ত করে তাপীয় ইলেক্ট্রন নির্গত করা হয়। টাংস্টেন ব্যবহৃত হয় কারণ টাংস্টেনের গলনাঙ্ক সর্বাধিক এবং বাষ্প চাপ সরবনিম্ন। 
এইভাবে উৎপন্ন তাপীয় ইলেক্ট্রন উচ্চশক্তি সম্পন্ন হয় (০.২ কিলো ইলেক্ট্রন ভোল্ট- ৪০ কিলো ইলেক্ট্রন ভোল্ট)। উৎপন্ন তাপীয় ইলেক্ট্রন বিম কে কনডেনসার লেন্সের সাহায্যে ০.৪ থেকে ৫ ন্যানোমিটার ব্যাসের ক্ষেত্রে ফেলা যায়। প্রাথমিক এই ইলেক্ট্রন বিম নমুনার উপর ক্রিয়া করে ক্রমশ শক্তি হারাতে থাকে। এই পারস্পরিক ক্রিয়ার ফলে উৎপন্ন বিভিন্ন প্রকার সঙ্কেত স্ক্যানিং ইলেক্ট্রন মাইক্রোস্কোপের ডিটেক্টরের সাহায্যে সনাক্ত করা যায় এবং নমুনার আকৃতি সম্পর্কে ধারনা লাভ করা যায়।
ইহরাম
ইহরাম (إحرام "iḥrām", from the triconsonantal root Ḥ-R-M) হল হজ্জ বা উমরার জন্য নির্ধারিত একটি অবস্থা। মিকাত নামক নির্ধারিত স্থানগুলো অতিক্রম করার পূর্বেই ইহরাম অবস্থা ধারণ করতে হয়। ইহরামের নির্দিষ্ট পোশাক ও কিছু নির্দিষ্ট নিয়মকানুন রয়েছে।
ইহরাম অবস্থায় কোনো পুরুষ সেলাইযুক্ত কাপড় পড়তে পারে না। এর বদলে দুই খন্ড সাদা সেলাইবিহীন কাপড় পড়তে হয়। এসময় সুগন্ধি ব্যবহার করা নিষেধ। মহিলারা সাধারণ পোশাক পড়তে পারে তবে এসময় মুখ খোলা রাখতে হয়।
ইহরাম অবস্থায় চুল, দাড়ি, নখ এসব কাটা নিষেধ। কোনোপ্রকার সুগন্ধি ব্যবহার করার ক্ষেত্রেও নিষেধজ্ঞা রয়েছে। ইহরাম অবস্থা থেকে মুক্ত হওয়ার সময় মাথা মুন্ডন বা খুব ছোট করে চুল ছেটে ফেলতে হয় এবং এরপর থেকে চুল, দাড়ি, নখ কাটার অনুমতি রয়েছে। মহিলাদের মাথা মুন্ডন করতে হয় না। বরং চুলের কিছু অংশ কেটে ফেলতে হয়।
অন্যান্য নিষিদ্ধ কাজের মধ্যে রয়েছে কোনো প্রাণী হত্যা, ঝগড়া বা লড়াই করা, যৌন সম্পর্ক স্থাপন ইত্যাদি। এছাড়া সাধারণ সময় নিষিদ্ধ কাজসমূহও এসময় নিষিদ্ধ থাকে। দৃষ্টি সংযত রাখা অন্যান্য সময়ের মত এসময়ও গুরুত্বপূর্ণ।
সুগন্ধি সাবান ব্যবহারে নিষেধাজ্ঞা থাকায় সুগন্ধিহীন সাবান ব্যবহার করা হয়। সাধারণ জীবনের মত সকল প্রকার অহংকার বা খারাপ আচরণ ও চিন্তা এসময় মন থেকে দূরে রাখতে বলা হয়। দৈনন্দিন জীবনের ব্যস্ততার বাইরে এসে এসময় শুধু আল্লাহর স্মরণ করা হাজিদের দায়িত্বের মধ্যে পড়ে।
সায়ি
সায়ি ( "" "ritual walking") হল মক্কায় অবস্থিত দুটি পাহাড় সাফা ও মারওয়ার মধ্যবর্তী স্থানে হাটার ইসলামি রীতি। এটি হজ্জ ও উমরার অন্যতম পালনীয় আচার। নবী ইসমাইল (আ) এর শিশু অবস্থায় পানির খোজে তার মা হাজেরার এই দুই পাহাড়ের মধ্যবর্তী স্থানে আশা যাওয়া করেছিলেন। সেখান থেকে এই রীতির উদ্ভব হয়েছে।
প্রবাহ কোষ গণনা
প্রবাহ কোষ-গণনা (ইংরেজি: Flow cytometry) একটি প্রযুক্তি যার সাহায্যে একটি তরলে উপস্থিত বিভিন্ন কণার ভৌত ও রাসায়নিক বৈশিষ্ঠ্যের বিশ্লেষণ করা যাবে।এই প্রযুক্তিতে কোষের উপাদানগুলো প্রথমে "প্রতিপ্রভ" করা হয় এবং লেজারের(ইংরেজি: Laser) মাধ্যমে বিভিন্ন তরঙ্গদৈর্ঘ্যের আলোকরশ্মি বিকিরণে তাদের উত্তেজিত করা হয়। এই প্রতিপ্রভার সাহায্যে একটি কোষের পরিমাণ ও বৈশিষ্ঠ্য নির্ণয় করা যায়।এই প্রযুক্তি ব্যবহার করে প্রতি সেকেন্ডে ১০০০ কণার বৈশিষ্ঠ্য বিশ্লেষণ করা সম্ভব।
লেজার-নির্ভর এই প্রযুক্তি নিম্নলিখিত কার্যপ্রক্রিয়ায় উপযোগী-
(১)কোষ-গণনা
(২)কোষ-বাছাই
(৩)প্রোটিন প্রকৌশল
চিকিৎসা-বিজ্ঞানে প্রবাহ কোষ-গণনার অপরিসীম অবীদান রয়েছে;তার মধ্যে অন্যতম-শ্বেতকণিকাধিক্যঘটিত রক্তাল্পতা নির্ধারন। বিভিন্ন ক্লিনিক্যাল চর্চা ও গবেষণাতেও তার ব্যবহার লক্ষনীয়।
১৯৫৩ সালে প্রথম ইম্পিডেন্স-নির্ভর প্রবাহ কোষ-গণনা যন্ত্র ব্যবহৃত হয়। এই যন্ত্রটি কৌল্টার তত্ত্বে নির্মিত। কোষ-বাছাইকারী আধুনিক প্রবাহ কোষ-গণনা যন্ত্রের আবিস্কারক ম্যাক ফুল্উইলার। ওউল্ফগ্যাঙ্গ গোডে বিশ্বের প্রথম প্রতিপ্রভা সক্রিয় প্রবাহ কোষ-গণনা যন্ত্রটি তৈরী করেন ১৯৬৮ সালে।এই যন্ত্রের প্রাথমিক নাম ছিল প্রৈতি কোষ-আলোকামিতি যন্ত্র।১৯৭৬ সালে এই প্রযুক্তি প্রবাহ কোষ-গণনা নামে সুখ্যাতি অর্জন করে।
আরও তথ্য জন্য Flow cytometry
এই যন্ত্রটি প্রতি সেকেন্ডে হাজার হাজার কণার বৈশিষ্ঠ্য বিশ্লেষণ এবং নির্দিষ্ট গুণগত কণা পৃথক করতে সক্ষম।এই ৫টি গঠনকারী অংশ নিয়েই প্রবাহ কোষ-গণনা যন্ত্রটি নির্মিত-
(১)প্রবাহ কোষের তরল ধারাঃ এটি কোষগুলোকে শ্রেনীবদ্ধ করে আলোক-মরীচি দিয়ে চালিত করে।
(২)পরিমাপ-পদ্ধতিঃ এটি যন্ত্রের পরিবাহিতা নির্ধারণ করতে সাহায্য করে।
(৩)অ্যানালগ থেকে ডিজিটাল পরিবর্তকঃএটি প্রতিপ্রভ-সংকেতকে বৈদ্যুতিক সংকেতে পরিবর্তন করে কম্পিউটারে বিশ্লেষণের উপযুক্ত করে তোলে।
(৪)পরিবর্ধক যন্ত্রঃএটি সংকেতের তীব্রতা বৃদ্ধি করে।
(৫)কম্পিউটারঃএটি সংকেতগুলো বিশ্লেষণে সাহায্য করে।
আধুনিক যন্ত্রগুলোতে বহুসংখ্যক লেজার এবং প্রতিপ্রভা সনাক্তকারী পদ্ধতি ব্যবহৃত হওয়ায় এই প্রযুক্তি আরও পরিপূর্ণতা লাভ করেছে।
প্রদত্ত কোষসমূহকে প্রথমে এক একটি কোষে ভাঙা হয় এবং তাদের টেস্ট-টিউবে নিয়ে প্রবাহ কোষ-গণনা যন্ত্রে রাখা হয়।কোষ সংবলিত এই তরলটি প্রবাহ-কক্ষে প্রবেশ করে।
(১)প্রবাহ-কক্ষঃপ্রতি সেকেন্ডে ৫০০ কোষ এই কক্ষ দিয়ে বাহিত হয়;যার মাধ্যমে ধীর গতিতে কোষের গতিপ্রকৃতি লক্ষ্য করা যায়।
(২)লেজারঃলেজার-রশ্মি প্রতিটি কোষকে আঘাত করে,যার মাধ্যমে কোষের ভৌত বৈশিষ্ঠ্য সম্পর্কে জানা যায়।
(৩)আলো সনা্ক্তকারী যন্ত্রঃএটি আলোক-সংকেতগুলোকে বৈদ্যুতিক সংকেতে পরিবর্তন করে কম্পিউটারে করে কোষের পরিসংখ্যান ও উপাদান সম্পর্কিত তথ্য দেয়।
(৪)ফিল্টার/বিশ্লেষকঃএটি প্রতিপ্রভ আলোকরশ্মিকে বর্ণ-সনাক্তকারী যন্ত্রের দিকে পরিচালিত করে।
(৫)বর্ণ-সনাক্তকারী যন্ত্রঃএটি প্রতিপ্রভ রশ্মিকে শোনণ করে এবং সেই তথ্য কম্পিউটারে পৌ৺ছে দেয়।
(৬)কম্পিউটারঃ২টি সনাক্তকারী যন্ত্র থেকে তথ্য কম্পিউটার বিশ্লেষন করে চূড়ান্ত ফলাফল দেয়।
প্রতিপ্রভা-সক্রিয় কোষ নির্বাচক একটি বিশেষ প্রকারের প্রবাহ কোষ গণনা পদ্ধতি যার সাহায্যে প্রতিপ্রভা সংকেতের আরও নি৺খূত ও দ্রুত বিশ্লেষন করা যাবে।প্রতিটি কোষের আলো-বিক্ষিপণ ও প্রতিপ্রভ বৈশিষ্ঠ্যের উপর এর কার্যপ্রক্রিয়া নির্ভর করে।এই যন্ত্রের দ্বারা পরিমেয় পরিমিতিগুলো হল-বিবিধ ক্ষেত্রে প্রবাহ কোষ-গণনা প্রযুক্তির অবদান রয়েছে;যেমন-আণবিক জীববিজ্ঞান,উদ্ভিদ জীববিজ্ঞান,রোগবিজ্ঞান ও সামুদ্রিক জীববিজ্ঞান। চিকিৎসা-শাস্ত্রেও তার অবদান রয়েছে।